sagorsarker/bangla-wikipedia huggingface dataset:
আবুল কাসেম (ভারতের রাজনীতিবিদ)

আবুল কাসেম (২ ফেব্রুয়ারি ১৮৭২ - ১০ অক্টোবর ১৯৩৬) ছিলেন ব্রিটিশ ভারতের একজন বাঙালি রাজনীতিবিদ।
আবুল কাসেম ১৮৭২ সালের ২ ফেব্রুয়ারি বেঙ্গল প্রেসিডেন্সির বর্ধমান জেলার কাশিয়ারা গ্রামে জন্মগ্রহণ করেন। তার পিতা আবদুল মজিদ সরকারের আবগারি শুল্ক বিভাগের কর্মকর্তা ছিলেন। তার দাদা খান বাহাদুর গোলাম আসগর ছিলেন ইস্ট ইন্ডিয়া কোম্পানির বিচার বিভাগের প্রধান সদর আমিন।
তিনি ১৮৯৪ সালে প্রেসিডেন্সি কলেজ থেকে বিএ পাস করেন।
আবুল কাসেম ১৮৯৫ সালে ভারতীয় জাতীয় কংগ্রেসে যোগ দেন। ১৮৯৬ সালে কলকাতায় কংগ্রেসের ১২তম বার্ষিক অধিবেশন অনুষ্ঠিত হয়। তিনি এই অধিবেশনে কলকাতার প্রতিনিধি ছিলেন।
তার চাচা নবাব আবদুল জব্বার ভোপালের মুখ্যমন্ত্রী ছিলেন। ১৮৯৭ থেকে ১৯০২ সাল পর্যন্ত তিনি তার ব্যক্তিগত সচিব হিসেবে কাজ করেছেন। ১৯০৪ সালে তিনি কংগ্রেসের কেন্দ্রীয় ওয়ার্কিং কমিটি এবং সাংবিধানিক কমিটির সদস্য হন। বঙ্গভঙ্গ বিরোধী মুসলিমদের মধ্যে তিনি অন্যতম ছিলেন এবং বঙ্গভঙ্গ বিরোধী আন্দোলনে উল্লেখযোগ্য ভূমিকা রাখেন।
কলকাতায় গঠিত ন্যাশনাল মোহামেডান অ্যাসোসিয়েশন নামক সংগঠনে তিনি বাংলা থেকে কেন্দ্রীয় কমিটির সদস্য নির্বাচিত হন। সংগঠনের সভাপতি ছিলেন মাদ্রাজের সৈয়দ মুহাম্মদ বাহাদুর। ভাইস প্রেসিডেন্ট এবং সেক্রেটারি ছিলেন যথাক্রমে মুহাম্মদ আলি জিন্নাহ এবং ব্যরিস্টার আবদুর রসুল। এছাড়া আবুল কাসেম বেঙ্গল মোহামেডান অ্যাসোসিয়েশনের প্রথম সেক্রেটারি ছিলেন। আবদুর রসুল ছিলেন এর প্রেসিডেন্ট। আবুল কাসেম ছিলেন বর্ধমান মোহামেডান অ্যাসোসিয়েশনের প্রতিষ্ঠাতা।
১৯১৩ সালে তিনি বঙ্গীয় আইন পরিষদে বর্ধমান-বাঁকুড়া থেকে নির্বাচিত হন। ১৯১৯ সালে সংঘটিত জালিয়ানওয়ালাবাগ হত্যাকাণ্ড এবং রাউলাট আইনের প্রতিবাদে তিনি ১৯২০ সালে আইন পরিষদ থেকে পদত্যাগ করেন।
খিলাফত আন্দোলন শুরু হওয়ার পর তিনি ১৯২০ সালে আন্দোলনে যোগ দেন এবং খিলাফত কমিটির সদস্য হন। ১৯২০ সালে মাওলানা মুহাম্মদ আলির নেতৃত্বে ইউরোপে প্রেরিত প্রতিনিধি দলে তিনিও সদস্য ছিলেন।
আন্দোলনের পরে তিনি কংগ্রেস ত্যাগ করেন। ১৯১৯ সালে প্রণীত মন্টেগু চেমসফোর্ড‌ আইন অনুযায়ী গঠিত ভারতীয় আইন পরিষদে (১৯২১-১৯২৩) তিনি সদস্য ছিলেন। ১৯২৪-১৯২৬ সালে তিনি বঙ্গীয় আইন পরিষদের সদস্য মনোনীত হন। ১৯২৭ সালে তিনি নির্বাচিত সদস্য হিসেবে পুনরায় সদস্য হন। আমৃত্যু তিনি এই পদে ছিলেন।
সুরেন্দ্রনাথ ব্যানার্জী‌র "দ্য বেঙ্গলি" পত্রিকায় আবুল কাসেম জীবনের প্রথমদিকে সহকারী সম্পাদক হিসেবে কাজ করেছেন। ১৯০৬ সালে তিনি ও ব্যারিস্টার আবদুর রসুল "দ্য মোসলমান" প্রকাশ করেন। তিনি পত্রিকার প্রথম সম্পাদক হন। এছাড়াও তিনি "মুসলিম ক্রনিকল", "মুসলিম আউটলুক" পত্রিকার সাথে যুক্ত ছিলেন। সাপ্তাহিক পত্রিকা "নবযুগ" প্রকাশের সময় তিনি এ. কে. ফজলুল হককে সহায়তা করেছেন। তার প্রকাশিত ও সম্পাদিত পত্রিকার মধ্যে আরো রয়েছে "প্রোগ্রেস", "মুসলিম স্ট্যান্ডার্ড" এবং সাপ্তাহিক "মোসলেম বাণী" পত্রিকা।
বন্যাপ্রবণ বর্ধমান, বীরভূম ও বাঁকুড়া জেলার ত্রাণ ব্যবস্থাপনায় আবুল কাসেম সক্রিয়ভাবে অংশ নিতেন। দামোদর, অজয় ও কুনু নদীর প্রভাবে এসব অঞ্চলে প্রায় প্রতিবছর বন্যা দেখা দিত। রাস্তা, বিনামূল্যের স্বাস্থ্যকেন্দ্র এবং শিক্ষাপ্রতিষ্ঠান নির্মাণে তিনি সহায়তা করেছেন। বর্ধমান টাউন স্কুল তার উদ্যোগে নির্মিত হয়।
আবুল কাসেম ১৯৩৬ সালের ১০ অক্টোবর মৃত্যুবরণ করেন।
অলিম্পিকে উত্তর মেসিডোনিয়া

উত্তর মেসিডোনিয়া প্রথম অলিম্পিক গেমসে স্বাধীন জাতি হিসেবে অংশগ্রহণ করে ১৯৯৬ সালে এবং তারপর থেকে প্রতিটি গ্রীষ্মকালীন ও শীতকালীন অলিম্পিক গেমসে অংশগ্রহণ করে আসছে, শীতকালীন অলিম্পিকে প্রথম অংশগ্রহণ করেন ১৯৯৮ গেমসে। এর পূর্বে মেসিডোনিয়া ১৯৮৮ পর্যন্ত যুগোস্লাভিয়ার হয়ে অংশগ্রহণ করেছিল এবং ১৯৯২ সালে স্বাধীন অলিম্পিয়ান হিসেবে অংশগ্রহণ করেছিল। মেসিডোনিয়া জাতিসংঘে নামকরণ নিয়ে উদ্ভূত বিতর্কিত আবেদনের কারণে “মেসিডোনিয়া সাবেক যুগোস্লাভ প্রজাতন্ত্র” নামে অংশগ্রহণ করেছি।
১৯৯৬ সালের পর মেসিডোনিয়ার একজন মাত্র ক্রীড়াবিদ অলিম্পিক পদক অর্জন করেছে।
মেসিডোনিয়া সমাজতান্ত্রিক প্রজাতন্ত্রের আরও কিছু ক্রীড়াবিদ অলিম্পিক পদক অর্জন করেছে, যারা যুগোস্লাভিয়ার হয়ে অংশগ্রহণ করেছিল।
পান বাজার

পান বাজার পল্টন বাজার, আমবারী এবং ফ্যান্সি বাজার দ্বারা বেষ্টিত উত্তর-পূর্ব ভারতের আসাম রাজ্যের গুয়াহাটি শহরের একটি অঞ্চল।  এটি ব্রহ্মপুত্র নদের দক্ষিণ তীরে শহরের কেন্দ্রস্থিত গুরুত্বপূর্ণ অংশ।
জেলা আদালত (কামরূপ) এই অঞ্চলের প্রধান বৈশিষ্ট্য। এই অঞ্চলে অনেক গ্রন্থাগার, প্রধান সরকারি দপ্তর এবং একটি শপিং জেলা রয়েছে। রেস্তোরাঁ এবং পুস্তকের দোকান  অঞ্চলে একটি অনন্য পরিবেশ প্রদান। এছাড়াও ওষুধ এবং ফার্মাসিউটিক্যাল পণ্য এবং মুদ্রণ ও প্রকাশনার জন্য কেন্দ্রস্থল হিসেবে একটি প্রধান পাইকারি বাজার রয়েছে। দিঘলীপুখরি নিকটবর্তী, আসাম ও উত্তর-পূর্ব অঞ্চলের অন্যান্য অংশের ঐতিহ্যগত চারু ও কারুশিল্পের অনেক দোকান রয়েছে। কাছাড়ি ঘাটে, জেলা আদালত পাশে একটা গুরুত্বপূর্ণ স্থানীয় নদী বন্দর রয়েছে।
পান বাজার সাংস্কৃতিক ও শিক্ষামূলক আগ্রহের ক্ষেত্রে গুয়াহাটির একটি হটস্পট হিসেবে পরিচিত হয়। এই অঞ্চলে কামরূপ অনুসন্ধান সমিতি, আসাম রাজ্য জাদুঘর এবং জেলা গ্রন্থাগারের মত অনেক ঐতিহাসিক ভবন রয়েছে । নেহেরু পার্ক এবং shukreswar মন্দির এই অঞ্চলের গুরুত্বপূর্ণ পর্যটক আকর্ষণিক কেন্দ্র।
কটন কলেজ, হেণ্ডিক গার্লস কলেজে, কটন কলেজিয়েট হাইস্কুল ও ডন বস্কো হাই স্কুল এই অঞ্চলের বিশিষ্ট শিক্ষা প্রতিষ্ঠান হয়  যার গুরুত্ব রাজ্যিক স্তর অপরিসীম।
ডমিনো'স পিজা, ফুড ভিলা,অশোকা,  রেবতী'স, সানফ্লাউয়ার, কল্যাণী, গৌহাটি ডেইরি, উস পিজা এবং পিক্কাদিলি ইত্যাদি এই অঞ্চলের কয়েকটি সুপরিচিত রেস্তোরাঁ।
সুমনা চক্রবর্তী

সুমনা চক্রবর্তী (২৪ জুন ১৯৮৮) হলেন একজন ভারতীয় চলচ্চিত্র এবং টেলিভিশন অভিনেত্রী। ২০০৯ সালে "ডা ড্যাটিং ট্রুথ" নামের একটি ইংরজী মিউজিকাল অপেরা নাটক দিয়ে তার পদচারণা হয়। ২০১১ সালে একটি সোপ অপেরাতে একটি কিরদার করেন যার নাম "বড়ে আচ্ছে লাগতে হ্যাঁয]"। অতঃপর ২০১২ সালে "বার্ফি!" ছবিতে কামেও চরিত্র করেন। এরপর তাকে কপিল শর্মার সাথে একটি রিয়ালিটি শো "কমেডি নাইটস উইথ কপিল"-এ দেখা যায়। "কমেডি নাইটস উইথ কপিল" শোটি বন্ধ হয়ে যাওয়ার পর তাকে অনেক শো যেমন "ক্রাইম পেট্রোল", "সাবধান ইন্ডিয়া", দ্য কপিল শর্মা শো ছাড়াও অন্যান্য অনেক অপেরা সোপেও দেখা যায়। এছাড়াও ২০১৪ সালে সালমান খানের "কিক" ছবিতেও একটি বিশেষ চরিত্র করেন।
স্বয়ম্বর

স্বয়ংবর বা স্বয়ম্বর (, ) প্রাচীন ভারতীয় সমাজের একপ্রকার প্রথা। এই প্রথা মুলত উচ্চবংশীয় রাজার কন্যাকে বিবাহকে ঘিরেই পালিত হত। যখন কোনো রাজকুমারী বিবাহের উপযুক্ত বলে পিতা মাতারা মনে করতেন তখন রাজা স্বয়ংবর সভার আয়োজন করতেন। এই খবর দুর দুরান্তে রাজার নিজস্ব দূত অন্য রাজ্যের রাজার কাছে পৌছে দিয়েন। স্বয়ংবর সভায় বিভিন্ন রাজ্যের রাজারা আসতেন। আসতেন রাজপুত্ররা। তখন রাজকুমারী নিজেই ("স্বয়ং") তার স্বামীকে ("বর") নির্বাচিত করতেন। তবে কখনো কখনো রাজা তার কন্যার সামর্থ্যবান স্বামী লাভের জন্য বিভিন্ন প্রতিযোগিতার আয়োজন করতেন। এই সমস্ত খেলা বা প্রতিযোগিতায় যে রাজকুমার বা রাজা বিজয়ী হত, সেই রাজকন্যাকে বিবাহের জন্য নির্বাচিত হত। রামায়ণ অনুসারে রাজা জনক তার কন্যা জানকী বা সীতার জন্য যে স্বয়ংবর সভার আয়োজন করেছিলেন সেখানে শর্ত ছিল একটি ধনুক যা দেবাদিদেব শিবের, সেই ধনুককে তুলে সেখানে গুণ পরানো। এছাড়াও মহাভারতে দ্রৌপদীর বিবাহের সময়, কুন্তীর বিবাহের সময় স্বয়ংবর অনুষ্ঠিত হয়।
টম আরায়া

টম আরায়া একজন সংগীত শিল্পী যিনি ১৯৮১ সাল থেকে আমেরিকান থ্রাশ মেটাল ব্যান্ড স্লেয়ার এ ভোকালিস্ট ও বেজিস্ট হিসেবে আছেন। স্লেয়ারের প্রতিষ্ঠাতা সদস্য ও গিটারিস্ট কেরি কিং এর অনুরোধে তিনি সেখানে ভোকালিস্ট হিসেবে যোগদান করেন।
স্লেয়ারে যোগ দেবার পূর্বে আরায়া ছিলেন একজন রেসপিরেটরি থেরাপিস্ট। সেখান থেকে তিনি তার জমানো অর্থ স্লেয়ারের প্রথম অ্যালবাম "শো নো মার্সি" তে বিনিয়োগ করেন। টম আরায়ার বেশিরভাগ গানের বিষয় থাকে সিরিয়াল কিলার’দের নিয়ে।
টম আরায়া তার স্ত্রী ও দুটি সন্তানসহ আমেরিকার টেক্সাসে বসবাস করেন। তিনি অবসরে হরর সিনেমা দেখতে পছন্দ করেন।
স্লেয়ার
প্রতাপ সিং কাইরন

প্রতাপ সিং কাইরন (১ অক্টোবর ১৯০১ - ৬ ফেব্রুয়ারি ১৯৬৫) ছিলেন পাঞ্জাব প্রদেশের মুখ্যমন্ত্রী (পরবর্তীতে সংযুক্ত পাঞ্জাব, হরিয়ানা ও হিমাচল প্রদেশ) এবং স্বাধীনতোত্তর পাঞ্জাব প্রদেশের ব্যাপকভাবে স্বীকৃত স্থপতি। তিনি ছিলেন ভারতের স্বাধীনতা আন্দোলনের একজন নেতা। তিনি ব্রিটিশ শাসনের বিরুদ্ধে প্রতিবাদ সংগঠিত করার জন্য ব্রিটিশ সাম্রাজ্যের দ্বারা দু'বার কারা নির্যাতনের শিকার হন; এর মধ্যে একবার পাঁচ বছর ধরে জেলে থাকতে হয়েছে। তার রাজনৈতিক প্রভাব এবং মতবাদ এখনও পাঞ্জাবের রাজনীতিতে বিশেষ প্রভাব বিস্তার করে আছে বলে ধারণা করা হয়।
প্রতাপ সিং ১৯০১ সালের ১ অক্টোবর ব্রিটিশ-রাজের অধীন পাঞ্জাব প্রদেশের অমৃতসর জেলার কাইরন গ্রামে জন্মগ্রহণ করেন। তার নামের শেষাংশ নেয়া হয়েছে তার জন্মস্থান থেকে। তার পিতা নিহাল সিং কাইরন প্রদেশে নারীশিক্ষা সূচনায় একজন অগ্রদূত ছিলেন এবং নিজ গ্রামের শিখ মেয়েদের জন্য একটি স্কুল প্রতিষ্ঠা করেন। প্রতাপ দেরাদুনের কর্নেল ব্রাউন কেমব্রিজ স্কুলে ও অমৃতসরের খালসা কলেজে পড়াশোনা করেন এবং এরপর মার্কিন যুক্তরাষ্ট্রে গমন করেন যেখানে তিনি খামার ও কারখানায় কাজ করেছিলেন। সেখানে তিনি ইউনিভার্সিটি অব ক্যালিফোর্নিয়া বার্কলে থেকে অর্থনীতিতে ও মিশিগান ইউনিভার্সিটি থেকে রাষ্ট্রবিজ্ঞানে মাস্টার্স করেন। তিনি যুক্তরাষ্ট্রের খামার পদ্ধতি দ্বারা প্রভাবিত হন এবং পরবর্তীতে ভারতে তা অনুসরণ করতে চেয়েছিলেন।
খান বাহাদুর আবদুল করিম

খান বাহাদুর আবদুল করিম (১২ সেপ্টেম্বর ১৮৭৩ - ৩ মার্চ ১৯৪৫) ছিলেন ব্রিটিশ ভারতের একজন আইনজীবী ও রাজনীতিবিদ।
আবদুল করিম ১৮৭৩ সালের ১২ সেপ্টেম্বর জন্মগ্রহণ করেন। তার বাবা মৌলভী আহমদ এবং মা সৈয়দা সৈয়দুন্নেসা। মৌলভী আহমদ একজন ডেপুটি ম্যাজিস্ট্রেট ছিলেন। তার পরিবারের আদিনিবাস কিশোরগঞ্জ জেলার বাজিতপুর উপজেলার বাহেরনগর গ্রামে। তার পূর্বপুরুষ শাহ তাজ মুহাম্মদ ইসলাম প্রচারের উদ্দেশ্যে ১৩ শতকে ইরাক থেকে বাংলায় এসেছিলেন।
পিতার কর্মসূত্রে তিনি বরিশাল, সুধারাম ও ফরিদপুরে প্রাথমিক শিক্ষালাভ করেন। তিনি ১৮৯০ সালে মোহসিনীয়া মাদ্রাসা (ঢাকা মাদ্রাসা) থেকে এন্ট্রান্স এবং ১৮৯২ সালে ঢাকা কলেজ থেকে এফ.এ. পাস করেন। ১৮৯৫ সালে তিনি কলকাতার সেন্ট জেভিয়ার্স কলেজ থেকে ইংরেজি সাহিত্যের উপর বিএ পরীক্ষায় প্রথম শ্রেণীতে প্রথম হন। ১৮৯৮ সালে ইনি কলকাতা বিশ্ববিদ্যালয় থেকে বি.এল. ডিগ্রি লাভ করেন।
আবদুল করিম ১৮৯৯ সালে ঢাকা জজকোর্টে আইনজীবী হিসেবে যোগ দেন। ১৯০৩ সালে তিনি কুমিল্লা জজকোর্টে পাবলিক প্রসিকিউটর হন। ১৯২২ থেকে ১৯২৭ সাল পর্যন্ত তিনি ত্রিপুরা জেলা বোর্ডের চেয়ারম্যান ছিলেন।
তিনি ১৯২৬ থেকে ১৯৩০ সাল পর্যন্ত ভারতীয় আইনসভার কাউন্সিল অব স্টেটের সদস্য ছিলেন। সদস্য থাকাকালীন সময়ে ১৯২৭ তিনি দিল্লি ও সিমলা অধিবেশনে দুইবার ও ১৯২৮ সালে দিল্লি ও সিমলা অধিবেশনে দুইবার চেয়ারম্যানের অনুপস্থিতিতে চেয়ারম্যান প্যানেলের অন্তর্ভুক্ত হন।
আইনসভার সদস্য অবস্থায় ১৯৩০ সালে তিনি ফরিদপুর বঙ্গীয় প্রাদেশিক মুসলিম সম্মেলনে সভাপতিত্ব করেছেন। ১৯৩৭ সালে তিনি বেঙ্গল লেজিসলেটিভ কাউন্সিলের সদস্য নির্বাচিত হন। ১৯৪১ সালে এ কে ফজলুল হকের মন্ত্রীসভায় তিনি শিক্ষামন্ত্রী হিসেবে দায়িত্বপালন করেছেন।
আবদুল করিম ১৯৪৫ সালের ৩ মার্চ বাহেরনগরে মৃত্যুবরণ করেন।
খোজা

খোজা হল জননাঙ্গ অপসারণকৃত নপুংসক পুরুষ। এদের শুধু শুক্রাশয় অথবা শুক্রাশয় এবং শিশ্ন উভয় অংশই কর্তন করে অপসারণ করা হয়। castrated, ল্যাটিন ভাষায়, "eunuchus", "spado" (Greek: "spadon"), এবং "castratus" খোজা শব্দের প্রতিশব্দ হিসাবে ব্যবহৃত হয়।
হাজার বছরেরও অধিক সময়কাল ধরে, খোজারা বিভিন্ন সংস্কৃতিতে বিভিন্ন দায়িত্ব পালন করেছে, যেমন গৃহকর্মী, খোজাগায়ক, ধর্মীয় বিশেষজ্ঞ, সরকারি দাপ্তরিক, সেনাপ্রধান এবং নারীদের অভিভাবক বা হেরেমের দাস। খোজাদের দ্বারা হেরেম পরিচালিত হলে, রাজারা এ ব্যাপারে নিশ্চিন্ত থাকতে পারতেন যে, একমাত্র তিনিই তার হেরেমের স্ত্রীদের সন্তানদের পিতা, কেননা প্রকৃত খোজারা আজীবনের জন্য প্রজননে অক্ষম হত।
সাধারনত খুব অল্প বয়সে কোন শিশুর সম্মতি ব্যাতিরেকেই খোজাকরন করা হত। খ্রিষ্টপূর্ব ২১ শতকে সুমেরিয় শহর লাগাছে স্বেচ্ছায় খোজাকরন করার প্রমাণ পাওয়া যায়।
মীর্জা মুহাম্মদ ইউসুফ আলি

মীর্জা মোহাম্মদ ইউসুফ আলি (১৮৫৮-১৯২০) ছিলেন ব্রিটিশ ভারতের একজন বাঙালি সাহিত্যিক ও সমাজসংস্কারক।
মীর্জা মুহাম্মদ ইউসুফ আলি ১৮৫৮ সালে রাজশাহীর দুর্গাপুর উপজেলার আলিয়াবাদ গ্রামে জন্মগ্রহণ করেন। তিনি শ্রীধর মধ্যবঙ্গ বিদ্যালয় এবং এরপর রাজশাহী নর্মাল স্কুলে পড়াশোনা করেছেন। স্কুলের ত্রৈমাসিক পরীক্ষায় তিনি কৃতিত্বের সাথে উত্তীর্ণ হয়েছিলেন। তবে এরপর নিয়মিত ছাত্র হিসেবে পড়তে সক্ষম না হওয়ায় তিনি প্রাইভেট পরীক্ষা দিয়ে ১৮৮৭ সালে এন্ট্রান্স পাস করেন। ১৮৯১ সালে তিনি এফ.এ. পরীক্ষায় অকৃতকার্য‌ হওয়ার পর আর প্রাতিষ্ঠানিকভাবে পড়াশোনা করতে পারেননি। বাংলা ও ইংরেজির পাশাপাশি নিজ চেষ্টায় তিনি আরবি, ফারসি ও উর্দু ভাষা রপ্ত করেছিলেন।
কর্মজীবনের শুরুতে তিনি কুচবিহারের একটি বাংলা বিদ্যালয়ে শিক্ষকতা করেছেন। এরপর তিনি রাজশাহীর লোকনাথ স্কুল ও রংপুরের সরকারি নর্মাল স্কুলে শিক্ষকতা (১৮৮১-৯৩) করেছেন। এছাড়া তিনি স্কুল পরিদর্শক এবং সাব রেজিস্ট্রার হিসেবেও চাকরি (১৮৯৩-১৯১৭) করেছেন। ১৯১৭ সালে তিনি অবসর নেন।
অবসরের পর ইউসুফ আলি সমাজ সংস্কারমূলক কাজে নিয়োজিত হন। রাজশাহীর নূর-আল-ঈমান সমাজ (১৮৮৪), আঞ্জুমানে হেমায়েতে ইসলাম (১৮৯১) এবং রাজশাহী জেলা মুসলমান শিক্ষাসমিতিতে (১৯১৮) তিনি প্রতিষ্ঠাতা সম্পাদক ছিলেন। ১৮৯৯ সালে প্রতিষ্ঠিত রাজশাহীর ফুলার হোস্টেল এবং নওগাঁর মুসলিম হোস্টেল প্রতিষ্ঠায় তিনি সক্রিয় ভূমিকা রেখেছেন। মাসিক নূর-আল-ঈমান (১৯০০), দ্বিমাসিক শিক্ষা সমাচার এবং চতুর্মা‌সিক শিক্ষা সমবায় (১৯১৯) পত্রিকার তিনি সম্পাদক ছিলেন।
১৮৯১ সালে তার প্রথম গ্রন্থ "দুগ্ধসরোবর" প্রকাশিত হয়। ১৮৯৫ সালে তিনি ইমাম গাজ্জালির "কিমিয়ায়ে সাআদাত" গ্রন্থ "সৌভাগ্যস্পর্শমণি" নামে বঙ্গানুবাদ করেছেন।
মীর্জা মুহাম্মদ ইউসুফ আলি ১৯২০ সালের ৩০ মে মৃত্যুবরণ করেন।
কশ্যপ

কশ্যপ প্রাচীন আয়ুর্বেদ চর্চাকারী এক ঋষি যাকে বর্তমান মন্বন্তরের সপ্তর্ষির প্রথম হিসেবে উল্লেখ পাওয়া যায়। (অন্যরা হচ্ছে অত্রি, বশিষ্ঠ, বিশ্বামিত্র, জমদগ্নি, ভরদ্বাজ ও গৌতম এদেরকে মহর্ষি বলা হয়ে থাকে)। কাশ্যপ সংহিতা বা জীবকীয় তন্ত্র নামক প্রাচীন আয়ুর্বেদগ্রন্থটি তার অর্জিত চিকিৎসা-জ্ঞানের সংকলন যেখানে আয়ুর্বেদীয় শিশুস্বাস্থ্য, প্রসূতিস্বাস্থ্য ও আবেশবিজ্ঞান নিয়ে পর্যবেক্ষণ, প্রয়োগ ও সিদ্ধান্তসমূহ অন্তর্ভুক্ত হয়েছে।
সংস্কৃত ভাষায় রচিত প্রাচীনতম প্রার্থনাগাথা ঋগ্বেদ-রচয়িতা এক ঋষি এ কশ্যপ যিনি ৬ সূক্তের একক ও ৪ সূক্তের সহ-রচয়িতা।
মহাভারতে কশ্যপকে একজন প্রজাপতি (প্রধান প্রতিপালক) ব'লে উল্লেখ করা হয়েছে।
প্রজাপতি দক্ষ তার ১৩ কন্যা (অদিতি, দিতি, কদ্রু, দানু, অরিষ্ট, সুরসা, সুরভী, বিনতা, তমরা, ক্রোধভাষ, ইরা, বিশ্বা ও মুনি) কশ্যপ হস্তে সমর্পণ করেছিলেন। অদিতির থেকে দ্বাদশ আদিত্য জন্ম হয়েছিল, যার মাঝে ইন্দ্র একজন। দিতির থেকে অসুররা জন্মগ্রহণ করেছিল। এভাবে তার বংশের থেকে দৈব, দৈত্য, মানুষ, সাপ, পাখি ইত্যাদির সৃষ্টি হয়েছে। ভগবান বিষ্ণু কশ্যপের স্ত্রী অদিতির ছেলে বামন অবতার হয়ে এসেছিলেন।
কশ্যপ গোত্র খুব বিখ্যাত। সকল জীব কশ্যপের বংশধর। আজ যখন কোনও মানুষ নিজের গোত্র সম্পর্কে অবগত নয় তখন পুরোহিত কাশ্যপ গোত্রের কথা বলেন।
কশ্যপ মুনির সুর ও অসুর আশ্রমটি মেরু পর্বতের (শ্রীনগর থেকে তিন মাইল) শীর্ষে অবস্থিত। কাশ্মীর নামটি তার নাম থেকেই এসেছে। তাঁর হাতে নবজীবন লাভ করেছিল বলে এই জায়গার নাম হয় "কাশ্মীর"। লোককাহিনি অনুসারে এই প্রাচীন উপত্যকায় সতীসার বা পার্বতীসাগর নামে বিশাল এক হ্রদ ছিল। সেই জলাশয়ে এক দৈত্যের আবির্ভাব ঘটে। এ থেকে পরিত্রাণের জন্য কাশ্যপ মুনি দীর্ঘ তপস্যা করে হিমালয়ের কোলে গড়ে ওঠা ওই মনোরম উপত্যকাকে রক্ষা করেন।
পল্টন বাজার

পল্টন বাজার (English : Paltan Bazaar ) উত্তর-পূর্ব ভারতের আসাম রাজ্যের গুয়াহাটি শহরের একটি অঞ্চল । ইহা পানবাজার, রেহাবারী, দিগলিপুখুরি ও ফয়ান্সি বাজার দ্বারা বেষ্টিত। গুয়াহাটি শহরের কেন্দ্রস্থিত আসাম পরিবহন, হোটেল ও যোগাযোগের মূল কেন্দ্রস্থল। গুয়াহাটি রেল স্টেশন, এ.এস.টি.সি. বাসস্ট্যান্ড, অনেক হোটেল, রেস্তোরাঁ, অফিস এবং অনেক ব্যক্তিগত বাস আঞ্চলিক পরিষেবা প্রদানকারী স্থল এই অঞ্চলটিকে শহরের ব্যস্ততম ও ঘনবসতিপূর্ণ অঞ্চল করে তোলে। এছাড়া রয়েছে উত্তর-পূর্ব ভারতের বিভিন্ন অংশের ঐতিহ্যবাহী পোশাক বিক্রির অনেক ছোট দোকান।
সতনাম সিং ভমারা

সাত্নাম সিং ভামারা (জন্মঃ ১০ ডিসেম্বর ১৯৯৫) হলেন একজন ভারতীয় পেশাদার বাস্কেটবল খেলোয়াড় যিনি এন বি এ ডেভেলপমেন্ট লীগে 'টেক্সাস লিজেন্ড'-এর হয়ে খেলেন। তিনি প্রথম ভারতীয় হিসাবে এনবিএ-তে সুযোগ পেয়েছেন, ডালাস মাভারিক্স তাকে ২০১৫ সালে 'ড্রাফ্ট' লিস্টে ৫২তম হিসাবে পছন্দ করেছে। ৭ ফুট ২ ইঞ্চি (২.১৮ মিটার) উচ্চতা এবং ২৯০ পাউণ্ড (১৩২ কেজি) ওজনের সিং কেন্দ্রভাগে খেলে থাকেন। তিনি ফ্লোরিডার ব্রেডেন্টনে অবস্থিত প্রাইভেট ক্রীড়া শিক্ষা প্রতিষ্ঠান আইএমজি একাডেমীর হয়ে হাইস্কুল বাস্কেটবল খেলেন। তিনি ১৪ বছরের তরুণ হিসাবে হিসাবে আইএমজি ও এন বি এ দলে যুক্ত হওয়ায় সংবাদমাধ্যমের মনোযোগ আকৃষ্ট করেছেন।
আশরাফ আলি খান (কবি)

আশরাফ আলি খান (১৯০১-১৯৩৯) ছিলেন ব্রিটিশ ভারতের একজন বাঙালি কবি ও সাংবাদিক।
আশরাফ আলি খান ১৯০১ সালে ফরিদপুর জেলার আলফাডাঙ্গা উপজেলার পানাইল গ্রামে জন্মগ্রহণ করেন। তার গ্রামের উচ্চ বিদ্যালয় থেকে তিনি এন্ট্রান্স পাস করেন। এরপর কলকাতার প্রেসিডেন্সি কলেজ থেকে আইএ পাস করেন।
প্রেসিডেন্সি কলেজে শিক্ষা গ্রহণের পর তিনি কলকাতার আয়কর দপ্তরে চাকরি শুরু করেন। ১৯২৭ সালে সাপ্তাহিক বেদুঈন পত্রিকা প্রকাশের মাধ্যমে তিনি সাংবাদিকতা শুরু করেন। ১৯২৮ সালে তিনি সরকারি চাকরি থেকে ইস্তফা দেন এবং দৈনিক সোলতান পত্রিকার সম্পাদক হন। এছাড়াও তিনি রক্তকেতু পত্রিকা সম্পাদনা করতেন।
১৯২৯ সালে তিনি ঢাকায় বিভিন্ন সামাজিক কাজে নিয়োজিত হন। তিনি বঙ্গীয় প্রাদেশিক দর্জি সংঘ গড়ে তুলে দর্জি শ্রেণীর পক্ষে আন্দোলন করেছেন। এরপর তিনি কলকাতা ফিরে যান এবং নতুনভাবে বেদুঈন ও সাপ্তাহিক নও জওয়ান (১৯৩৮) প্রকাশ করেন।
আশরাফ আলি খান বাংলা সাহিত্যের অন্যতম প্রগতিশীল কবি। তার রচিত গ্রন্থের মধ্যে রয়েছে "ভোরের কুহু" (১৯২৯), ইকবালের কাব্যগ্রন্থ "শেকোয়া" এর অনুবাদ (১৯৩৩), কঙ্কাল (১৯৩৫), "গজল গান", "হাতের মোয়া" ইত্যাদি।
আশরাফ আলি খান ১৯৩৯ সালের ১৯ নভেম্বর কলকাতায় আত্মহত্যা করেন।
ফখরুল আজম

এয়ার ভাইস মার্শাল ফখরুল আজম বাংলাদেশ বিমান বাহিনীর একজন অবসরপ্রাপ্ত কর্মকর্তা । তিনি ২০০২ সালের এপ্রিল মাসের ৮ তারিখ থেকে ২০০৭ সালের ৭ এপ্রিল পর্যন্ত বাংলাদেশ বিমান বাহিনীর প্রধান হিসেবে দায়িত্ব পালন করেন । পাকিস্তান বিমান বাহিনীতে কমিশনপ্রাপ্তদের মধ্যে তিনি বাংলাদেশ বিমান বাহিনীর সর্বশেষ প্রধান ।
ফখরুল আজম পাকিস্তান বিমান বাহিনীর খ্যাতনামা শিক্ষা প্রতিষ্ঠান সারগোদা কলেজ এ পড়াশোনা করেন । পরবর্তীতে তিনি পাকিস্তান বিমান বাহিনী একাডেমীতে যোগদান করেন, সেখান থেকে তিনি ১৯৭১ সালের ১৩ মার্চ ৫১তম জিডি(পি) কোর্সে পাইলট অফিসার হিসেবে কমিশন পান ।
ফখরুল আজমের পাকিস্তান বিমান বাহিনীতে চাকরি কিছু দিন পূর্ণ হতে না হতেই বাংলাদেশের মুক্তিযুদ্ধ শুরু হয়ে যায়। তিনি অন্যান্য বাঙ্গালী অফিসারদের সঙ্গে অন্তরীন হন। ১৯৭২ সালে বাংলাদেশে ফিরে আসেন এবং নবগঠিত বাংলাদেশ বিমান বাহিনীতে নিয়োগ পান। একই বছর ফ্লাইং অফিসার হিসেবে পদোন্নতি পান। আশির দশকের শেষের দিকে এবং নব্বইএর দশকের শুরুর দিকে তিনি গ্রুপ ক্যাপ্টেন হিসেবে বাংলাদেশ বিমান বাহিনীর বিভিন্ন ঘাঁটির অধিনায়ক হিসেবে দায়িত্ব পালন করেন। ধাপে ধাপে ১৯৯৫ সালে এয়ার কমোডোর পদে পদোন্নতি পান। তিনি উইং কমান্ডার থাকাকালীন '৮০ এর দশকে ঢাকায় অবস্থিত ডিফেন্স সার্ভিসেস কমান্ড এন্ড স্টাফ কলেজ (ডিএসসিএসসি) তে স্টাফ কোর্স সম্পন্ন করেন ।
২০০২ সালের এপ্রিল মাসে বাংলাদেশের তৎকালীন প্রধানমন্ত্রী খালেদা জিয়া বিমান বাহিনী প্রধান এয়ার ভাইস মার্শাল রফিকুল ইসলামের স্থলাভিষিক্ত হিসেবে তৎকালীন সহকারী বিমান বাহিনী প্রধান এয়ার কমোডোর ফখরুল আজমকে বিমান বাহিনী প্রধান নিযুক্ত করেন । আজম ২০০৭ সালের ৭ এপ্রিল পর্যন্ত এ দায়িত্ব পালন করেন। তার স্থলাভিষিক্ত হন এয়ার ভাইস মার্শাল শাহ মোঃ জিয়াউর রহমান।
গো!জিলা

গো!জিলা মূলত একধরনের ডাউনলোড ম্যানেজার যেটা এরোন অস্টলার ১৯৯৫ সালে ডেভলোপ করেন পরে মাইক্রোসফট উইন্ডোজ এ ব্যবহারের জন্য রাডিএট ১৯৯৯ সালে তা কিনে নেয়। এটি একটি শেয়ারওয়্যার এবং এর পূর্ববর্তী এডওয়্যারটি এর ব্যবহারকারীদের মধ্যে বিতর্ক সৃষ্টি করে যা ছিল নিরাপত্তা বিষয়ক।২০০৮ সালে হেডলাইট সফটওয়্যার এর নিকট এর মালিকানা হস্তান্তরের পর এর এডওয়্যার ভারশন আর নিয়মিত করা হয়নি, বর্তমানে এই সফটওয়্যারটি এর ব্যবহারকারীদের সিমিত সময়ের ফ্রি ট্রায়াল এর মাধ্যমে ব্যবহার করতে দেওয়া হয়।গো!জিলা হলো অন্যতম একটি ডাউনলোড ম্যনেজার যাদেরকে ডাউনলোড এক্সালেটর বলা হয়ে থাকে। এই ডাউনলোড প্রোগ্রামটি ডায়াল আপ কানেকশনের ক্ষেত্রে বেশি উপযোগি এর কারণ হলো ডায়াল আপ কানেকশন কিছুটা ধীর গতির এবং প্রায় সংযোগ বিচ্ছিন্ন হয়ে যায়।ডাউনলোড এক্সালেটর এর ব্যবহারকারীদের কোনো ফাইল ডাউনলোডের সময় কিছুটা বিরতি দিয়ে আবার পুনরায় তা চালু করার সুবিধা দিয়ে থাকে। এর পাশাপাশি এই সফটওয়্যারটি একটি নির্দিষ্ট সময়ে ফাইল ডাউনলোড করার সুবিধা দিয়ে থাকে যখন এর ব্যবহারকারী কম্পিউটার এর সামনে থাকেন না। এবং এর গ্রাহকদেরকে সমান ভাবে সেবা প্রদান করার সুবিধা এতে অন্তর্ভুক্ত করা আছে। ২০০০ সালের জুলাই মাসে এই সফটওয়্যারটি পিসি ম্যাগাজিন জেডিটসের সপ্তম বার্ষিক শেয়ারওয়্যার পুরস্কার জিতে নেয় কারণ সেই সময়ে এই প্রোগ্রামটি প্রায় ১০ লক্ষ লোক ব্যবহার করেছিল
২০০৮ সালের জানুয়ারি মাসে হেডলাইট সফটওয়্যার গো!জিলা কে কিনে নেয় এবং নতুন সোর্স কোডের সাহায্যে একটি বিজ্ঞাপন মুক্ত গো!জিলা ৫ ভারশন বাজারে নিয়ে আসে পরবর্তীতে তা কিছু বিতর্কের জন্ম দেয়। কিছু ব্যবহারকারী ছাড়া বেশিরভাগ ব্যবহারকারী একে ভালোভাবেই গ্রহণ করে।
স্টুয়ার্ট ব্যালেন্টাইন পদক

স্টুয়ার্ট ব্যালেন্টাইন পদক মার্কিন যুক্তরাষ্ট্রের পেন্সিলভেনিয়া অঙ্গরাজ্যে অবস্থিত ফ্রাঙ্কলিন ইন্সটিটিউট কর্তৃক প্রদত্ত একটি বিজ্ঞান ও প্রকৌশল পদক ছিল। মার্কিন উদ্ভাবক স্টুয়ার্ট ব্যালেন্টাইনের নামে এর নামকরণ করা হয়।
ভেটাপাড়া

ভেটাপাড়া উত্তর-পূর্ব ভারতের আসাম রাজ্যের কামরূপ মেট্রোপলিটন জেলার গুয়াহাটি মহানগরীর একটি দ্রুত বর্ধনশীল মিশ্র আবাসিক ও বাণিজ্যিক অঞ্চল। এটি মহানগরীর অন্য়ান্য় অঞ্চলগুলোকে ইন্দিরা গান্ধী অ্যাথলেটিক স্টেডিয়ামে (যা ২০০৬ সনে শহরে অনুষ্ঠিত দেশের জাতীয় খেলার প্রধান স্টেডিয়াম) সংযোগ করে।
এখানে কেন্দ্রীয় সরকারের অধীনস্থ একটি আয়ুর্বেদিক স্বাস্থ্য কেন্দ্র রয়েছে।
এখানে সড়কের বেশ-উন্নত ব্যবস্থা রয়েছে। এটি রাইনো বাস (রাজ্য সরকার দ্বারা পরিচালিত বাস পরিষেবা),
ট্রেকার, রিক্সা
এবং
অন্যান্য পরিবহন ব্যবস্থা দিয়ে মহানগরীর অন্য অংশের সাথে সংযুক্ত হয়েছে। এটা জাতীয় মহাসড়ক ৩৭-এর সঙ্গে সংযুক্ত।
ভেটাপাড়ায় মাওলানা তয়াবুল্লাহ হকি স্টেডিয়াম নামে একটি হকি  স্টেডিয়াম রয়েছে যেখানে সকল স্তরের হকি খেলা আয়োজিত হয়। ১০ থেকে ২০শে জানুয়ারি, ২০১৬ উত্তর-পূর্ব ভারতের আসাম ও মেঘালয়ের প্রধান দুটি শহর যথাক্রমে গৌহাটি ও শিলংয়ে বসে এসএ গেমসের ১২তম আসর। এ দুটি শহরের মধ্যে গৌহাটিতে ১৫টি এবং শিলংয়ে সাতটি ডিসিপ্লিনের খেলাগুলো অনুষ্ঠিত হয়। এর মধ্যে রয়েছে ভেটাপাড়ার মাওলানা তইয়ুবুল্লাহ হকি স্টেডিয়াম যেখানে হকি ডিসিপ্লিনটি  অনুষ্ঠিত হয়।
দীপক ভূঁইয়া: থিয়েটার এবং চলচ্চিত্র শিল্পী
ভেটাপাড়া বসবাস করেন। তিনি অস্তরাগের জন্য ২০০৭ সনে সম্মানজনক রাজ্যশ্রেষ্ঠ অভিনেতার কেতাব লাভ করেন।
দলের মেহেন্দী

দালের মেহেন্দী (জন্মঃ ১৮ আগস্ট ১৯৬৭) হলেন একজন ভারতীয় কণ্ঠশিল্পী, সুরকার, গীতিকার, লেখক, প্রযোজক, সম্পাদক এবং পরিবেশবিদ। তার মূল নাম 'দলের সিং। তাকে "ভাংড়া" সংগীতকে বিশ্বব্যাপী পরিচিত দেওয়া এবং তার যুগের পূর্বের সময়কার অ-চলচ্চিত্রীয় সংগীতকে বলিউডের সংগীতের সমান্তরালে নিয়ে আসার কৃতিত্ব দেওয়া হয়। তিনি একজন ভারতীয় পপ ব্যক্তিত্ব যিনি অবিরাম নেচে নেচে গান গাওয়া, স্বাতন্ত্র্যসূচক কন্ঠস্বর, পাগড়ি এবং দীর্ঘ আলখাল্লার জন্য পরিচিত।
আল-বাগাভী

আবু মুহাম্মদ আল-হুসাইন ইবনে মাস’উদ ইবনে মুহাম্মদ আল-ফাররা’ আল-বাগাভী (জন্ম ৪৩৩ অথবা ৪৩৬ হিজরি এবং মৃত্যু ১১২২ খ্রিঃ) একজন বিখ্যাত ইরানি মুসলিম মুফাসসির, হাদিসশাস্ত্রবিদ এবং শাফেয়ী আইনের বিশেষজ্ঞ।
আল-বাগাভী তাঁর সবচেয়ে গুরুত্বপূর্ণ রচনা “তাফসীর আল-বাগাভী”-এর জন্য খ্যাত। তিনি তার পিতৃনিবাস বাঘ বা বাঘশুর (তখন ইরানের অন্তর্গত ছিল) –এর জন্য আল-বাগাভী নামে পরিচিত। তিনি বাঘশুরে এবং পরে হেরাত ও মারওয়ার রুদে বসবাস করেন। তিনি মারওয়ার রুদে ১১২২ খ্রিস্টাব্দে মৃত্যুবরণ করেন।
তিনি তার হাদিস সংকলন শারহে আল-সুন্নাহ এবং মাসাবিহ আল সুন্নাহ-এর জন্য. বিশেষভাবে পরিচিত যা পরে আল-তিব্রিযির(মৃত্যুঃ ৭৪১ হিঃ) সংকলনের সাথে যুক্ত হয়ে “মিশকাতুল মাসাবিহ” নামে প্রসিদ্ধ। তিনি আল-হুসাইন ইবনে মুহাম্মদ আল-মারওয়া আল-রুদির ছাত্র ছিলেন।
জাকির হোসেন রাজু

জাকির হোসেন রাজু (জন্ম: ১৫ জানুয়ারি, ১৯৬৪) একজন বাংলাদেশী চলচ্চিত্র পরিচালক। চলচ্চিত্র পরিচালনার পাশাপাশি তিনি চলচ্চিত্রের কাহিনী, চিত্রনাট্য ও সংলাপ রচনা করে থাকেন। তিনি প্রথম পরিচালক তোজাম্মেল হক বকুলের সহকারী হিসেবে চলচ্চিত্রে কাজ শুরু করেন। "জীবন সংসার" তার পরিচালিত প্রথম চলচ্চিত্র। তিনি মূলত নাট্য-রোমান্টিকধর্মী চলচ্চিত্র পরিচালনা করে থাকেন। ২০১২ সালে ভালোবাসলেই ঘর বাঁধা যায় না চলচ্চিত্রের জন্য দুইটি বিভাগে জাতীয় চলচ্চিত্র পুরস্কার অর্জন করেন।
জাকির হোসেন রাজু ১৯৬৪ সালের ১৫ জানুয়ারি বাংলাদেশের মাদারীপুর জেলার কালকিনী উপজেলার খুনেরচরে জন্মগ্রহণ করেন। তিনি ঢাকা বিশ্ববিদ্যালয় থেকে সাংবাদিকতা বিভাগে পড়াশুনা করেন।
জাকির হোসেন রাজু চলচ্চিত্রে আসেন বেদের মেয়ে জোসনা চলচ্চিত্রের পরিচালক তোজাম্মেল হক বকুলের সহকারী হিসেবে। এছাড়া চলচ্চিত্রকার দিলীপ সোমের সহকারী হিসেবে কাজ করেছেন দোলা চলচ্চিত্রে। পরিচালক হিসেবে তার প্রথম কাজ সালমান শাহ-শাবনূর জুটির "জীবন সংসার"। ১৯৯৭ সালে পরিচালনা করেন "এ জীবন তোমার আমার"। এতে অভিনয় করেন রিয়াজ ও পূর্ণিমা। ২০০১ সালে তার নিজের লেখা গল্প নিয়ে নির্মাণ করেন মিলন হবে কত দিনে ও নিঃশ্বাসে তুমি বিশ্বাসে তুমি। এ দুটি চলচ্চিত্রে অভিনয় করে জনপ্রিয় জুটি রিয়াজ ও শাবনূর। ২০০৭ সালে পরিচালনা করেন শাকিব খান ও পূর্ণিমাকে নিয়ে "মা আমার স্বর্গ"। এছাড়া শাকিব খান ও অপু বিশ্বাস জুটিকে নিয়ে নির্মাণ করেন "স্বামীর সংসার" (২০০৭) এবং "মনে প্রানে আছো তুমি" (২০০৮)। ২০০৯ সালে পরিচালনা করেন শাকিব খান-বিদ্যা সিনহা সাহা মীমকে নিয়ে আমার প্রাণের প্রিয়া। চলচ্চিত্রটি ইউরো-সিজেএফবি পারফরমেন্স অ্যাওয়ার্ডে সেরা চলচ্চিত্রের পুরস্কার পায়। ২০১০ সালে নির্মাণ করেন শাকিব খান-অপু বিশ্বাস-রুমানাকে নিয়ে ত্রিভুজ প্রেমের ছায়াছবি ভালোবাসলেই ঘর বাঁধা যায় না। এই চলচ্চিত্রের জন্য তিনি শ্রেষ্ঠ কাহিনীকার ও শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার অর্জন করেন।
পরবর্তীতে ২০১২ সালে নিজের লেখা "জ্বী হুজুর" চলচ্চিত্র পরিচালনা করেন। এতে অভিনয় করেন অভিষিক্ত দুই অভিনেতা ও অভিনেত্রী সায়মন সাদিক ও সারা জেরিন। ২০১৩ সালে নির্মাণ করেন পোড়ামন ও "এর বেশি ভালোবাসা যায় না"। সায়মন সাদিক-মাহিয়া মাহী জুটির পোড়ামন চলচ্চিত্রটি দর্শক সমাদৃত হয়। পরের বছর ২০১৪ সালে নির্মাণ করেন "দবির সাহেবের সংসার" ও "অনেক সাধের ময়না"। কমেডি ধাঁচের "দবির সাহেবের সংসার" ছায়াছবিতে নাম ভূমিকায় অভিনয় করেন আলীরাজ ও অন্যান্য ভূমিকায় অভিনয় করেন মাহি, বাপ্পি ও ইমরোজ। প্রথমে সায়মনের অভিনয় করার কথা থাকলেও পরিচালক রাজু ও প্রযোজক আব্দুল আজিজের সাথে মনোমালিন্যের কারণে তাকে বাদ দিয়ে আরেক অভিনেতা ইমরোজকে নিয়ে চলচ্চিত্রটি সম্পূর্ণ করেন। অন্যদিকে "অনেক সাধের ময়না" ছায়াছবিতে ১৯৬৯ সালে মুক্তিপ্রাপ্ত ময়নামতি ছায়াছবিতে ব্যবহৃত নন্দিত গীতিকার গাজী মাজহারুল আনোয়ার রচিত "অনেক সাধের ময়না আমার" গানটি সূচনা সঙ্গীত হিসেবে ব্যবহার করলেও তার নাম উল্লেখ না করায় তার কাছে ক্ষমা চান রাজু। ২০১৬ সালে মুক্তি পায় চার্লি চ্যাপলিনের "সিটি লাইট্‌স" চলচ্চিত্রের ছায়া অবলম্বনে নির্মিত "অনেক দামে কেনা"। আবদুল্লাহ জহির বাবু রচিত এ চলচ্চিত্রে প্রধান চরিত্রে অভিনয় করেন বাপ্পি, মাহী ও ডিপজল। এবছর আরও পরিচালনা করেন বাংলাদেশ-ভারত যৌথ প্রযোজনায় চলচ্চিত্র "নিয়তি"। এতে অভিনয় করেন আরিফিন শুভ ও ফাল্গুনী রহমান জলি। এটি প্রথম যৌথ প্রযোজনার চলচ্চিত্র যেখানে পরিচালক এবং প্রধান চরিত্রে অভিনেতা-অভিনেত্রী বাংলাদেশী। ২০১৭ সালের ফেব্রুয়ারিতে মুক্তি পায় শুভ-ফারিয়া জুটির "প্রেমী ও প্রেমী"। ২০১৮ সালের ফেব্রুয়ারিতে শুভ-তানহা-ইমরোজকে নিয়ে নির্মিত "ভালো থেকো"।
অলিম্পিকে মেক্সিকো

মেক্সিকো প্রথম অলিম্পিক গেমসে অংশগ্রহণ করে ১৯০০ সালে এবং তারপর ১৯২০ সাল পর্যন্ত অংশগ্রহণ করেনি। ১৯২৪ সালের গেমসে পুনরায় অংশগ্রহণ করে এবং পরের প্রতিটি গ্রীষ্মকালীন গেমসে অংশগ্রহণ করেছে। শীতকালীন অলিম্পিকেও মেক্সিকো ১৯২৮ থেকে অংশগ্রহণ করে আসছে।
মেক্সিকোর ক্রীড়াবিদগন গ্রীষ্মকালীন অলিম্পিকে ৬২টি পদক জিতেছে। সবচেয়ে বেশি পদকববিজয়ী ক্রীড়া হল দৌড়বাজী, মুষ্টিযুদ্ধ ও ডাইভিং। শীতকালীন গেমসে কোন পদক জিততে পারেনি।
মেক্সিকোর জাতীয় অলিম্পিক কমিটি ১৯২৩ সালে গঠিত হয়।
Mexico was the first Latin American nation to host the Olympic Games. 48 years after, Brazil is scheduled to become the second Latin American country to host the event, the 2016 Summer Olympics in Rio de Janeiro.
ফ্রাইবের্গাইট

ফ্রাইবের্গাইট (ইংরেজি - "Freibergite"; জার্মান - "Freibergit") হল একধরনের সালফোসল্ট আকরিক, (জটিল সালফাইড লবণ)। রূপা (Ag), তামা (Cu), লোহা (Fe), অ্যান্টিমনি (Sb), ও আর্সেনিক (As) ঘটিত এই আকরিকের কেলাসিত অবস্থায় (প্রকৃতিতে তা যে অবস্থায় প্রায়শই পাওয়া যায়) সাধারণ সংকেত হল (Ag,Cu)(Fe,Zn)[S|((Sb,As)S)] তবে আদর্শ কেলাসিত অবস্থায় এর সংকেত Ag[CuFe]SbS ( CNMNC স্বীকৃত রাসায়নিক সংকেত)। অর্থাৎ এটি একটি সিলভার-কপার-আয়রন-সালফোঅ্যান্টিমনাইড। এটি সাধারণভাবে একটি এমন আকরিক হিসেবে বিবেচিত হয়, যার থেকে একাধিক খনিজ পদার্থ নিষ্কাশন করা সম্ভব।
এটি একটি অস্বচ্ছ পদার্থ। এর বর্ণ ইস্পাতের ন্যায় ধূসর থেকে কিছুটা কালচের দিকে। তারমধ্যে কিছু কিছু লালচে দাগও দেখতে পাওয়া যায়। এর কাঠিন্য মাত্রা মোজ'এর স্কেল অনুযায়ী ৩.৫ - ৪ এবং আপেক্ষিক গুরুত্ব ৪.৮৫ - ৫। স্বাভাবিক অবস্থায় প্রাপ্ত এই আকরিকের আকার কিছুটা এবড়োখেবড়ো হয়ে থাকে। প্রকৃতিতে এই আকরিক অন্যান্য খনিজ আকরিকের সাথে মিশে থাকা অবস্থায় পাওয়া গেলেও এর চতুস্তলিক কেলাসগুলির গঠন এমনই যে তা খুব সহজেই চিহ্নিত করা সম্ভব হয়। এই চতুস্তলিক কেলাসগুলি ক্ষেত্রবিশেষে এমনকী ৩.৫ সেন্টিমিটার পর্যন্ত বড় ও ধাতব ঔজ্বল্যযুক্ত হয়ে থাকে।
জার্মানির স্যাক্সনি প্রদেশের ফ্রাইবের্গ অঞ্চলে ১৮৫৩ সালে একটি রৌপ্যখনি থেকে প্রথম এই আকরিকের খোঁজ পাওয়া যায়। তার থেকেই এর নামকরণ করা হয় "ফ্রাইবের্গাইট"।
বাইতুল আমান জামে মসজিদ

বাইতুল আমান জামে মসজিদ (এছাড়াও গুঠিয়া মসজিদ কমপ্লেক্স নামেও পরিচিত) বাংলাদেশের বরিশাল জেলায় অবস্থিত একটি মসজিদ। এখানে ২০ হাজার অধিক ধারণক্ষমতা সম্পন্ন ঈদগাহ্ ময়দান রয়েছে। চাংগুরিয়া গ্রামের ব্যবসায়ী এস সরফুদ্দিন আহমেদ এটির নির্মাণ ব্যয় বহন করেন। কমপ্লেক্সের মূল প্রবেশপথের ডানে বড় পুকুর। পুকুরের পশ্চিম দিকে মসজিদ অবস্থিত এবং এর মিনারটির উচ্চতা প্রায় ১৯৩ ফুট। এর প্রতিষ্ঠাতা দানবীর এস সরফুদ্দীন আহমেদ 
এস. সরফুদ্দিন আহম্মেদ গুঠিয়া বাইতুল আমান জামে মসজিদ-এর নির্মাণ কার্যক্রম শুরু করেন (১৬ ডিসেম্বর ২০০৩)। মসজিদটি নির্মাণ কাজ সম্পন্ন হয় (২০০৬)। এবং গুঠিয়ার নামেই ৮ গম্বুজ বিশিষ্ট এই মসজিদটি পরিচিতি লাভ করে।
গুটিয়া মসজিদ নামে খ্যাত এই মসজিদটি উজিরপুর উপজেলার গুঠিয়ার চাংগুরিয়া গ্রামে অবস্থিত।
১৪ একর জমির উপর স্থাপিত এই মসজিদটিতে ব্যবহার করা হয়েছে উন্নমানের কাঁচ, ফ্রেম, বোস স্পিকার। এছাড়া মসজিদটির সীমানার মধ্যে ঈদগাহ্ ময়দান, দিঘি, এতিমখানা, ডাকবাংলো, গাড়ি পার্কিং ব্যবস্থা, লেক, পুকুরসহ বিভিন্ন প্রজাতির ফুলের বাগান রয়েছে। একটি হ্যালিপেডও রয়েছে।
ওহি

ওহী (বিকল্প বানান, ওহি বা ওয়াহী) ( উৎসাহ, অনুপ্রেরণা, অদৃশ্য বা গোপন "অত্যাদেশ" অবতীর্ণ হওয়া}}) শব্দটির আভিধানিক অর্থ হচ্ছে, এমন সূক্ষ্ম ও গোপন ইশারা, যা ইশারাকারী ও ইশারা গ্রহণকারী ছাড়া তৃতীয় কেউ টের পায় না। এ সম্পর্কের ভিত্তিতে এ শব্দটি ইলকা বা মনের মধ্যে কোনো কথা নিক্ষেপ করা ও ইলহাম বা গোপনে শিক্ষা ও উপদেশ দান করার অর্থে ব্যবহৃত হয়।
ব্যবহারিক ভাবে ওহী দ্বারা ইসলামে আল্লাহ কর্তৃক নবি-রাসূলদের প্রতি প্রেরিত বার্তা বোঝানো হয়।
কুরআন মাজিদে বলা হয়েছে,
অন্য আয়াতে বলা হয়,
এই আয়াতে ওহীর তিনটি প্রকারের কথা বর্ণিত হয়েছে।
কুরআনে মৌমাছিকে করা ইলহাম বুঝাতেও ওহী শব্দ ব্যবহৃত হয়েছে,
অন্যস্থানে বলা হয়েছে,
বলা হয়েছে, وأوحينا এর মূল হলো, وحي যার শাব্দিক অর্থ হলো, গোপনে কোনো কিছু জানিয়ে দেয়া। এখানে মুসা-জননীকে আল্লাহ্‌ তা‘আলা যে কোনো উপায়ে তাঁর কোনো নির্দেশ পৌঁছানোই উদ্দেশ্য। যে অর্থে কুরআনে নবুওয়তের ওহী ব্যবহার হয়েছে সে অর্থের ওহী হওয়া বাধ্যতামূলক নয়।
ওহী সম্পর্কে ইসলামী পণ্ডিত শফি উসমানী মারেফুল কুরআনের ভূমিকায় বলেন,
""আল্লাহ তায়ালা থেকে মানবজাতি তিনটি মাধ্যমে শিক্ষা লাভ করে - ইন্দ্রিয় (men's sense), বিবেক (the faculty of reason), এবং ওহীর মাধ্যমে। যার শেষটি শুধুমাত্র নবী রাসুল পেয়ে থাকে। হেদায়াত দানের উদ্দেশ্যে আল্লাহ যুগে যুগে নবী রাসুল প্রেরণ করেছেন, যার প্রথম ছিলেন আদম, আর সর্বশেষ মুহাম্মাদ। আর ওহীর মাধ্যমে আল্লাহ বিভিন্ন প্রেক্ষাপটে তার বাণী নবী রাসুলদের কাছে অবতীর্ণ করেন। ইসলাম ধর্ম অনুযায়ী মুহাম্মাদ শেষ রাসুল বিধায় পৃথিবীতে আর কোনো ওহী আসবে না।""
ওহী দু প্রকারের। যথা -
উম্মুল মুমিনীন আয়িশা (রা.) থেকে বর্ণনা করেন,
এগহেড

মার্কিন ইংরেজি অপভাষায়, এগহেড হল একটি বুদ্ধিজীবিতা-বিরোধী বিদ্রূপাত্মক শব্দ যা সে সকল বুদ্ধিজীবী বা ব্যক্তিবর্গকে বোঝাতে ব্যবহৃত হয়, যারা তাদের বুদ্ধিবৃত্তিক আগ্রহের কারণে সাধারণ মানুষের অতি নাগালের বাইরে এবং বাস্তবজ্ঞান, সাধারণ জ্ঞান, যৌন আগ্রহ প্রভৃতির অভাবসম্পন্ন বলে বিবেচিত হয়। এটি ছিল বিশ্বব্যাপী অভিজাতশ্রেণী-বিরোধী একটি সামাজিক আন্দোলনের অংশ, যা দাবি করত যে, কেবল ডিগ্রিধারী বুদ্ধিজীবীরাই একমাত্র যোগ্যতাসম্পন্ন লোক নয়, বরঞ্চ শ্রেণী, বর্ণ ও লিঙ্গ নির্বিশেষে সাধারণ মানুষের মাঝেই গুরুতর মানব বুদ্ধিমত্তা খুঁজে পাওয়া যেতে পারে।
একটি সমার্থক কিন্তু অসম্মানজনক নয় এমন ব্রিটিশ পারিভাষিক শব্দ হল "বফিন"। ১৯৫০-এর দশকে এগহেড পরিভাষাটি জনপ্রিয়তার শীর্ষে পৌঁছে যায়, যখন ভাইস-প্রেসিডেন্ট প্রার্থী রিচার্ড নিক্সন তা নির্বাচিত ডেমোক্র্যাটিক প্রেসিডেন্ট পদপ্রার্থী অ্যাডলাই স্টিভেন্সনের বিরুদ্ধে ব্যবহার করেন। ২০০৮ সালের প্রেসিডেন্ট নির্বাচনী প্রচারণায় ক্লিনটনের উপদেষ্টা পল ব্যাগেলা সিনেটর বারাক ওবামার সমর্থকদের ব্যপারে বর্ণনা করতে গিয়ে উক্ত শব্দটি ব্যবহার করে বলেন, "শুধু কতিপয় এগহেড আর আফ্রিকান-মার্কিনীদের সাথে নিয়ে ওবামা নির্বাচনে জয়ী হতে পারবে না।"
অলিম্পিকে মঙ্গোলিয়া

মঙ্গোলিয়া প্রথম অলিম্পিক গেমসে অংশগ্রহণ করে ১৯৬৪ সালে, এরপরে ১৯৮৪ লস এঞ্জেলেস গেমস সোভিয়েত ইউনিয়নের নেতৃত্বে বয়কট করা ছাড়া প্রতিটি গ্রীষ্মকালীন গেমসে প্রতিদ্বন্দ্বিতা করেছে। এছাড়া শীতকালীন অলিম্পিক গেমসে মঙ্গোলিয়া ১৯৭৬ গেমস বাদে ১৯৬৪ থেকে সকল আসরে অংশগ্রহণ করেছে।
মঙ্গোলিয়ান ক্রীড়াবিদগন গ্রীষ্মকালীন অলিম্পিকে ২৪টি পদক জিতেছে, সবচেয়ে বেশি পদক বিজয়ী ক্রীড়াসমূহ হল ফ্রিস্টাইল কুস্তি, বক্সিং, জুডো।
মঙ্গোলিয়ার জাতীয় অলিম্পিক কমিটি ১৯৫৬ সালে গঠিত হলেও আন্তর্জাতিক অলিম্পিক কমিটির স্বীকৃতি পায় ১৯৬২ সালে।
স্পটলাইট (চলচ্চিত্র)

স্পটলাইট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন টম ম্যাকার্থি। মূল চরিত্রে অভিনয় করেছেন মার্ক রাফালো, মাইকেল কিটন, র‍্যাচেল ম্যাকঅ্যাডাম্‌স, লিভ স্ক্রাইবার, প্রমূখ। ৮৮তম একাডেমি পুরস্কার আসরের শ্রেষ্ঠ চলচ্চিত্র স্পটলাইট ।
যুক্তরাষ্ট্রে বোস্টনের ম্যাসাচুয়েটসে শিশুদের ওপর গির্জার ক্যাথলিক পুরোহিতের নির্যাতনের ঘটনা অনুসন্ধান করে দ্য বোস্টন গ্লোব পত্রিকার প্রতিবেদকরা। তাদেরকে বলা হয় স্পটলাইট টিম। ২০০৩ সালে নিজেদের কাজের স্বীকৃতিস্বরূপ পুলিৎজার পুরস্কার জেতেন তারা। সেই সত্যি ঘটনা নিয়ে তৈরি হয়েছে ‘স্পটলাইট’।
বাদশা - দ্য ডন

বাদশা - দ্য ডন বা বাদশা হলো ভারত-বাংলাদেশ যৌথ প্রযোজনায় নির্মিত ও ২০১৬ সালে মুক্তি প্রাপ্ত একটি অ্যাকশন ধর্মী-রোমান্টিক চলচ্চিত্র। চলচ্চিত্রটির প্রযোজনা ও পরিবেশনা করেছে ভারত এর এসকে মুভিজ ও বাংলাদেশের জাজ মাল্টিমিডিয়া।এই চলচ্চিত্রে প্রধান চরিত্রে অভিনয় করেছেন কলকাতার সুপারস্টার জিৎ ও বাংলাদেশ-এর নায়িকা ফারিয়া। চলচ্চিত্রটি দক্ষিণ ভারত এর ডন সিনু চলচ্চিত্রের পুনর্নির্মাণ।
এখানে দেখানো হয়েছে একটি ছেলের ডনে পরিণত হওয়ার কাহিনি। ছেলেটি স্কুল জীবন থেকেই ডন হওয়ার স্বপ্ন দেখে ও শেষে সে ডনে পরিণত হয়।
চলচ্চিত্রটি ৬ জুলাই ২০১৬ সালে ভারতের ১২০ টির বেশি সিনেমা হলে মুক্তি পায়। প্রথম দিনে এটি ১৩ লক্ষ টাকা (₹) আয় করে এবং দ্বিতীয় দিনে ৩১ লক্ষ টাকা আয় করে। প্রথম সপ্তাহে ১ কোটি টাকা (₹) আয় করে চলচ্চিত্রটি। তিন সপ্তাহ শেষে চলচ্চিত্রটি মোট ২ কোটি টাকা আয় করে। ভারত থেকে সর্বোমোট চলচ্চিত্রটি আয় করে ২.৫ কোটি। ৭ জুলাই ২০১৬ সালে চলচ্চিত্রটি বাংলাদেশ এ মুক্তি পায় মাত্র ৪৬ টি সিনেমা হলে। প্রথম ও দ্বিতীয় দিনে চলচ্চিত্রটি যথাক্রমে ২৩ ও ২১ লক্ষ টাকা আয় করে ও প্রথম সপ্তাহ শেষে মোট ১.০৩ কোটি টাকা আয় করে। ২১ দিন পর চলচ্চিত্রটি শুধু বাংলা দেশে ২.০০ কোটি টাকা আয় করে। বাংলাদেশ ও ভারত সহ চলচ্চিত্রটির মোট আয় ৪.৫ কোটি।
ডাউনলোড এক্সালেটর প্লাস

ডাউনলোড এক্সালেটর প্লাস যেটাকে সংক্ষেপে ‘DAP’ বলা হয় এটি মাইক্রোসফট উইন্ডোজ এবং ম্যাকওএস এর একটি ডাউনলোড ম্যানেজার।এটি মূলত কোনো ফাইল দ্রুত ডাউনলোড করার জন্য ব্যবহার করা হয় কারণ এই প্রোগ্রামটি একটি ফাইলকে বিভিন্ন ছোট ছোট ভাগে ভাগ করে এবং দ্রুত ডাউনলোড করার জন্য অনেকগুলো সংযোগ তৈরি করে।ডাউনলোড এক্সালেটর প্লাস একটি ফাইলকে দ্রুত কয়েকটি টুকরোরে ভাগ করে ফেলে যা ডাউনলোড করার গতি বাড়িয়ে দেয় । এর পাশাপাশি এটি বিভিন্ন সাইট থেকে ফাইল ডাউনলোড করতে পারে।
ডাউনলোড এক্সালেটর প্লাস তিনটি সংস্করনে বাজারে আসে সেগুলো হল ১. ‘DAP’ফ্রি, 2. ‘DAP’ প্রিমিয়াম, ৩. ম্যাক এর জন্য ‘DAP’।
২০১০ সালে স্পিডবিট ‘DAP Beta 10’ বাজারে আনে, এর সর্বশেষ ভারশন ১০.০.৫.৭ ২০১২ সালের ২৭ নভেম্বর বাজারে আসে পরবর্তীতে ২০১৩ সালের ২৯ অক্টোবর এর শেষ ভারশন বাজারে আনা হয়।
জুটোপিয়া (চলচ্চিত্র)

জুটোপিয়া ২০১৬ সালে মুক্তিপ্রাপ্ত ও ২০১৭ সালের অস্কার পুরস্কারজয়ী একটি অ্যানিমেশনধর্মী মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন বায়রন হাওয়ার্ড এবং রিচ মুর। মূল চরিত্রে কণ্ঠ দিয়েছেন ইদ্রিস অ্যালবা, জেনিফার গুডউইন, অ্যালান টুডিক সহ আরো অনেকে। ছবিটির অন্যতম আকর্ষণ এর একটি চরিত্রে কণ্ঠ দিয়েছেন জনপ্রিয় পপশিল্পী শাকিরা। সেইসঙ্গে ছবিটির জন্য একটি গানও তৈরি করেছেন তিনি।
জুটোপিয়া হলো জীবজন্তুদের শহর। সেখানেই বাস করে তারা। তাদের মধ্যে বানিবারোর বাসিন্দা খরগোশ জুডি হপসের স্বপ্ন জুটোপিয়ার পুলিশ অফিসার হওয়া। যেমন খুশি তেমনভাবে চলে সে। কিন্তু তার মা বনি ও বাবা স্টু মেয়েকে অন্যকিছু করাতে চেষ্টা চালিয়ে যান। কিন্তু হপসের স্বপ্নের পথে কিছুই বাঁধা হয়ে দাঁড়াতে পারে না।
অবশেষে শহরের পুলিশ বিভাগ নিয়োগ দেয় খরগোশ জুডি হপসকে। অতি কাঙ্ক্ষিত চাকরিটা পেয়ে বেজায় খুশি জুডি। কিন্তু চাকরির কিছুদিন যেতে না যেতেই শহরে ঘটতে থাকে একের পর এক রহস্যজনক ঘটনা। জুডিও দমবার পাত্র নয়। কোমর বেঁধে লেগে পড়ে রহস্য উদ্ঘাটনে।
কাজেমউদ্দিন আহমেদ সিদ্দিকী

কাজেমউদ্দিন আহমেদ সিদ্দিকী (১৮৭৬-১৯৩৭) ছিলেন ব্রিটিশ ভারতের একজন বাঙালি জমিদার, রাজনীতিবিদ ও সমাজসেবক।
কাজেমউদ্দিন আহমেদ সিদ্দিকী ১৮৭৬ সালে গাজিপুরের কালিয়াকৈর উপজেলার বলিয়াদি গ্রামের একটি সম্ভ্রান্ত জমিদার পরিবারে জন্মগ্রহণ করেন। তার পরিবার প্রথম খলিফা আবু বকরের বংশধর বলে প্রচলিত রয়েছে। পারিবারিক রীতি অনুযায়ী তিনি বাড়িতে গৃহশিক্ষকের অধীনে লেখাপড়া করেছেন। তিনি বাংলা, ইংরেজি, আরবি, ফারসি ও উর্দু ভাষায় দক্ষ ছিলেন।
নিজ জমিদারি এলাকায় তিনি স্থানীয় জনগণের জন্য রাস্তা নির্মাণের উদ্দেশ্যে জমি দান করেছেন। কড্ডা-কালিয়াকৈর, কালিয়াকৈর-ধামরাই এবং শ্রীপুর-ফুলবাড়িয়া সড়ক তার উদ্যোগে নির্মিত হয়েচিল। তিনি দাতব্য চিকিৎসালয়, হাসপাতাল ও কৃষি জমিতে সেচের ব্যবস্থা করেছেন এবং এ জন্য প্রজাদের উপর কোনো অতিরিক্ত কর ধার্য করা হয়নি। এছাড়া তিনি নতুন দীঘি, পুকুর ও কুয়া খনন করার পাশাপাশি পুরানো দীঘি দীঘি, পুকুর ও কুয়া সংস্কার করেছেন।
বঙ্গভঙ্গ রদ হওয়ার পর ১৯১২ সালের জানুয়ারিতে লর্ড হার্ডিঞ্জ ঢাকা সফরে আসেন। এসময় নবাব সলিমুল্লাহর নেতৃত্বে যে মুসলিম প্রতিনিধি দল ঢাকা বিশ্ববিদ্যালয় প্রতিষ্ঠার দাবি করার জন্য তার সাথে সাক্ষাত করে তাতে কাজেমউদ্দিন আহমেদ সিদ্দিকীও সদস্য ছিলেন। বিশ্ববিদ্যালয় প্রতিষ্ঠার পর তিনি ঢাকা বিশ্ববিদ্যালয় কোর্টের সদস্য নিযুক্ত হন। তিনি ঢাকা জগন্নাথ কলেজের গভর্নিং বডির সদস্য হিসেবে দায়িত্বপালন করেছেন।
১৯০৮ সালের জুন মাসে ঢাকায় গঠিত পূর্ববঙ্গ ও আসাম প্রাদেশিক মুসলিম লীগে তিনি সভাপতি নির্বাচিত হন। দলের সেক্রেটারি ছিলেন নবাব স্যার সলিমুল্লাহ।
কাজেমউদ্দিন মুসলিম ছাত্রদের দৈনিক পাঁচ ওয়াক্ত নামাজের উপর জোর দিতেন। ১৯২৯ সালে তিনি ঢাকা বিশ্ববিদ্যালয়ের সলিমুল্লাহ মুসলিম হলের মুসলিম ছাত্রদের জন্য ৪,২০০ টাকা বৃত্তির ব্যবস্থা করেন এই শর্তে যে যেসব ছাত্র নিয়মিত নামাজ পড়ে তারাই এই অর্থ সহায়তা পাবে। তিনি ইসলামের বিভিন্ন দিক নিয়ে বক্তৃতার ব্যবস্থা করতেন।
তিনি ফারসি ভাষায় রচিত "সিরাজুস সালেকিন" নামক ধর্মীয় গ্রন্থ "শান্তি-সোপান" নামে বঙ্গানুবাদ করেছিলেন।
জনহিতকর কর্মকাণ্ডের জন্য ব্রিটিশ সরকার তাকে খান বাহাদুর খেতাবে ভূষিত করে।
কাজেমউদ্দিন আহমেদ সিদ্দিকী ১৯৩৭ সালে মৃত্যুবরণ করেন।
আল-সাখাভী

শামসুদ্দিন মুহাম্মদ ইবনে আব্দুর রহমান আল-সাখাভী (আরবী: شمس الدين محمد بن عبدالرحمن السخاوي‎‎, , ৮৩১-৯০২ হিঃ) ছিলেন একজন সম্মানিত মুসলিম মুহাদ্দিস বা হাদিসশাস্ত্রবিদ এবং ইতিহাসবিদ।
তিনি ১৪২৮ খ্রিষ্টাব্দে কায়রো-তে জন্মগ্রহণ করেন। মিসরের আল-সাখা নামক অঞ্চলে তার বাড়ি হওয়ায় তিনি আল-সাখাভী নামে প্রসিদ্ধি লাভ করেন। তিনি বিশেষত হাদীস, তাফসীর, সাহিত্য ও ইতিহাসের উপর লিখতেন। আল-সাখাভী শাফেয়ী আইনে বিশেষজ্ঞ ছিলেন। তিনি হাদীসের ক্ষেত্রে ইবনে হাজার আসকালানি দ্বারা ব্যাপকভাবে প্রভাবিত হন যা তার লেখাতে ফুটে উঠে।
তিনি ১৪৯৭ খ্রিষ্টাব্দে মদীনাতে মৃত্যুবরণ করেন।
মতিন রহমান

মতিন রহমান (জন্ম: ১৮ মার্চ, ১৯৫২) একজন বাংলাদেশী চলচ্চিত্র পরিচালক। আজিজুর রহমানের সহকারী হিসেবে বাংলা চলচ্চিত্রে আগমন হলেও অচিরেই তিনি একজন সফল পরিচালক হিসেবে নিজেকে গড়ে তুলেন। তার পরিচালিত প্রথম চলচ্চিত্র লাল কাজল। ১৯৯৩ সালে অন্ধ বিশ্বাস চলচ্চিত্র পরিচালনা করে অর্জন করেন বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার।
মতিন রহমান ১৯৫২ সালের ১৮ মার্চ বাংলাদেশের নওগাঁ জেলার শান্তাহারে জন্মগ্রহণ করেন। সাত ভাই ও দুই বোনের মধ্যে তিনি সবার বড়। শৈশব কাটে ও গ্রাজুয়েশন সম্পন্ন করেন শান্তাহারে। পরে ১৯৭৩ সালে ঢাকায় এসে আলমগীর কবির ফিল্ম ইন্সটিটিউটে চলচ্চিত্র বিষয়ে পড়াশুনা করেন। তিনি বাংলাদেশে সাংবাদিকতাসহ চলচ্চিত্র বিষয়ে মাস্টার্স ডিগ্রিপ্রাপ্ত প্রথম ছাত্র।
মতিন রহমান চলচ্চিত্রকার আজিজুর রহমানের সহকারী হিসেবে বাংলা চলচ্চিত্রে পদার্পণ করেন। আজিজুর রহমানের সহকারী হিসেবে তিনি অশিক্ষিত (১৯৭৮), মাটির ঘর (১৯৭৯), ছুটির ঘণ্টা (১৯৮০) এবং মহানগর (১৯৮১) চলচ্চিত্রে কাজ করেন। ১৯৮২ সালে নির্মিত লাল কাজল পরিচালক হিসেবে তার প্রথম চলচ্চিত্র। এরপর নির্মাণ করেন "চিৎকার", "স্বর্গ নরক", "স্নেহের বাঁধন", "জীবন ধারা"। ১৯৮৯ সালে পরিচালনা করেন পাকিস্তানের ইকবাল কাশ্মীরীর একটি গল্প থেকে অনুপ্রাণিত হয়ে সাংবাদিক ও চলচ্চিত্রকার আহমদ জামান চৌধুরীর লেখা কাহিনী নিয়ে "রাঙা ভাবী" এবং ময়মনসিংহ গীতিকার লোককাহিনী অবলম্বনে "বীরাঙ্গনা সখিনা"। ১৯৯২ সালে পরিচালনা করেন "অন্ধ বিশ্বাস"। এই ছায়াছবিতে তার যার সহকারী হিসেবে চলচ্চিত্রে আসা সেই আজিজুর রহমান তার সহকারী পরিচালক হিসেবে কাজ করেন। এই চলচ্চিত্র পরিচালনার জন্য তিনি শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন। পরবর্তীতে তিনি নির্মাণ করেন সালমান শাহ ও শাবনূর জুটিকে নিয়ে "তোমাকে চাই" (১৯৯৬), "মন মানে না", রিয়াজ, শাকিল খান ও শাবনূর অভিনীত "বিয়ের ফুল" (১৯৯৯) ও "নারীর মন" (২০০০), রিয়াজ, শাবনূর, ও ফেরদৌস আহমেদ অভিনীত "এ মন চায় যে...!" (২০০০), রিয়াজ ও শাবনূর অভিনীত "মাটির ফুল" (২০০৩) ও "মহব্বত জিন্দাবাদ"। ২০০৪ সালে রিয়াজ ও শ্রাবন্তিকে নিয়ে নির্মাণ করেন কমেডি ধাঁচের রং নাম্বার। ২০০৫ সালে নির্মাণ করেন জাতীয় কবি কাজী নজরুল ইসলাম রচিত গল্প অবলম্বনে রাক্ষুসী। এতে প্রধান চরিত্রে অভিনয় করেন রোজিনা ও ফেরদৌস আহমেদ। ২০০৮ সালে পরিচালনা করেন "তোমাকেই খুঁজছি"।
চলচ্চিত্র পরিচালনার পাশাপাশি তিনি চলচ্চিত্রে অভিনয়ও করেছেন। তিনি প্রথম আজিজুর রহমান পরিচালিত "অতিথি" চলচ্চিত্রে কাজী চরিত্রে অভিনয় করেন। এছাড়া তিনি তার নিজের পরিচালিত "স্নেহের বাঁধন" চলচ্চিত্রে শাবানার স্বামী চরিত্রে অভিনয় করেন। পরবর্তীতে তিনি নারীর মন ছায়াছবিতে শিক্ষক, বউ শাশুড়ীর যুদ্ধ ছায়াছবিতে ডাক্তার, ও রাক্ষুসী ছায়াছবিতে পূর্ণিমার বাবার চরিত্রে অভিনয় করেন। এছাড়া তিনি দিলশাদুল হক শিমুল পরিচালিত "লিডার" চলচ্চিত্রে খল চরিত্রে অভিনয় করেন।
তিনি ২০০২ সাল থেকে ঢাকার বেসরকারী স্টামফোর্ড ইউনিভার্সিটি বাংলাদেশ-এ ফিল্ম অ্যান্ড মিডিয়া বিভাগে শিক্ষকতা করছেন। ২০১৩ সালে তিনি নন্দিত সাহিত্যিক ও চলচ্চিত্র পরিচালক হুমায়ূন আহমেদ পরিচালিত দুটি চলচ্চিত্র নিয়ে একটি বই প্রকাশ করেন। বইটির নাম "হুমায়ূন আহমেদ-এর শেষ ও প্রথম চলচ্চিত্র"।
মতিন রহমান নাসিম খানমের সাথে বিবাহ বন্ধনে আবদ্ধ হন। তাদের দুই মেয়ে নওশীন ও নওরীন এবং এক ছেলে মৃত্তিক রহমান। তারা ঢাকার মোহাম্মদপুরে বসবাস করেন।
জ্যামাইকা জাতীয় ববস্লেইজ দল

জ্যামাইকা জাতীয় ববস্লেইজ দল আন্তর্জাতিক ববস্লেইডিং প্রতিযোগিতায় জ্যামাইকার প্রতিনিধিত্বকারী দল। দলটির প্রথম আন্তর্জাতিক অভিষেক হয় ১৯৮৮ শীতকালীন অলিম্পিকে ক্যালগারি, আলবার্টায় যেখানে তারা গ্রীষ্মমণ্ডলীয় জাতি হিসাবে শীতকালীন অলিম্পিক গেমসে অংশগ্রহণ করেছিল। এরপর দলটি পুনরায় ১৯৯২, ১৯৯৪, ১৯৯৮, ২০০২ ও ২০১৪ সালে অংশগ্রহণ করেছিল। ২০০৬ ও ২০১০ সালের শীতকালীন অলিম্পিকে তারা খেলার যোগ্যতা অর্জন করতে পারেনি। ২০১০ শীতকালীন অলিম্পিকে উইনস্টন ওয়াটের নেতৃত্বে টু-ম্যান ববস্লেইডের জন্য নির্বাচিত হয়েছিল।
জ্যামাইকান ববস্লেইজ দলের বর্তমান সদস্য:
কমিক্স

কমিক্স বা চিত্রকথা হলো এক ধরনের মাধ্যম যেখানে চিত্র এবং লেখার দ্বারা কোনো ভাবনা প্রকাশ করা হয়। কমিক্স প্রায়ই ধারাবাহিকভাবে কয়েকটি প্যানেল বা চিত্রের রূপে থাকে। বিভিন্ন লৈখিক কৌশল যেমন কথার বেলুন, আখ্যান এবং ধ্বন্যাত্মক শব্দ কথোপকথন, বর্ণনা, বিভিন্ন আওয়াজকে নির্দেশ করে। প্যানেলের আকার এবং অলঙ্করণ বর্ণনায় গতি প্রদান করে। কার্টুনিং হলো কমিক্সের সবচেয়ে সাধারণ চিত্র তৈরির মাধ্যম। কমিক্সের বিভিন্ন রূপ হলো কমিক স্ট্রিপ, সম্পাদকীয় এবং কমিক বই। বিংশ শতাব্দীর শেষের দিকে “গ্রাফিক নভেল” বা “চিত্র উপন্যাস”, “কমিক অ্যালবাম” এবং “টেনকোবন” জনপ্রিয়তা লাভ করেছে এবং একবিংশ শতাব্দীতে অনলাইন ওয়েবকমিক বিস্তৃতি লাভ করেছে।
কমিক্সের ইতিহাস একেক সংস্কৃতিতে একেক পথে অগ্রসর হয়েছে। বিশেষজ্ঞরা এর প্রাথমিক ইতিহাস লাসকো গুহাচিত্র পর্যন্ত নির্ধারণ করেছেন। বিংশ শতাব্দীর শেষের মধ্যভাগের আগেই কমিক্স যুক্তরাষ্ট্র, পশ্চিম ইউরোপ (বিশেষ করে ফ্রান্স এবং বেলজিয়াম) এবং জাপানে জনপ্রিয়তা লাভ করে।
ইউরোপীয়, মার্কিন এবং জাপানি কমিক্সের ঐতিহ্য তিনটি ভিন্ন পথে অগ্রসর হয়েছে। ইউরোপীয় কমিক্সের যাত্রা শুরু হয় ১৮২৭ সালে সুইস কার্টুনিস্ট রোডলফ টোফারের মাধ্যমে এবং মার্কিন কমিক্সের উৎপত্তি রিচার্ড এফ. আউটকল্টের ১৮৯০ এর দশকের পত্রিকার কার্টুন স্ট্রিপ দ্য ইয়েলো কিডের মাধ্যমে বিবেচনা করা হয়। যদিও অনেক আমেরিকান এখন টোফারের অগ্রগামিতা স্বীকার করে।
ডঃ বি আর আম্বেদকর কলেজ

কল্যাণী বিশ্ববিদ্যালয়ের অন্তর্গত বেতাই ড. বি. আর. আম্বেদকর কলেজ নদীয়া জেলার বাংলাদেশ সীমান্তবর্তী গ্রাম বেতাই এ অবস্থিত। এই এলাকায় পূর্বে কোন কলেজ না থাকায় পঠন পাঠনে চরম অসুবিধা হত, এই সমস্যা দূর করতে স্থানীয় শিক্ষানুরাগী মানুষদের উদ্যোগে এবং রাজ্য সরকারের সহায়তায় এই কলেজ গড়ে ওঠে। প্রথমে এখানে একাদশ শ্রেণী থেকে স্নাতক পর্যন্ত পড়ানো হত, এখন শুধু মাত্র স্নাতক স্তর পর্যন্ত পড়ানো হয়। এছাড়াও কল্যাণী বিশ্ববিদ্যালয়ের দূরশিক্ষার স্নাতকোত্তর পাঠ্যক্রম ও পড়ানো হয়।
স্থানীয় ছাত্র ছাত্রীদের পঠন পাঠনের অসুবিধার কথা ভেবে হারানচন্দ্র বিশ্বাস সহ এলাকার কয়েক জন শিক্ষানুরাগী মানুষ এই কলেজ স্থাপনের জন্য মনোনিবেশ করেন। তারা চাঁদা তুলে এবং অনুদান সংগ্রহ করে ১৯৭৩ সালে এই কলেজ গড়ে তোলেন। বেতাই ও সংলগ্ন এলাকার অধিকাংশ বাসিন্দা তপশিলী জাতি, উপজাতি এবং সংখ্যালঘু সম্প্রদায়ের অন্তর্গত। এখানকার অধিবাসীদের বিরাট অংশ দেশভাগ ও বাংলাদেশ মুক্তিযুদ্ধর পর আগত। বাসিন্দাদের উচ্চশিক্ষার্থে কোনো মহাবিদ্যালয় ছিলোনা। এই কলেজটি সেই অভাব পূর্ন করেছিল। যতদূর জানা যায় এই কলেজের প্রশাসনিক ভবনটি একটি কাছারি বাড়িতে গড়ে ওঠে। পরবর্তী সময়ে এলাকার মানুষের দানের জমিতে পশ্চিমবঙ্গ সরকারের আর্থিক সহায়তায় কলেজ বিল্ডিং গড়ে ওঠে। বর্তমান সময়ে কলেজ ভবনটি আয়তনে বর্ধিত ও সুন্দর হয়েছে। অন্যতম প্রতিষ্ঠাতা হারান চন্দ্রের স্মৃতিতে এই কলেজে একটি ভবন রয়েছে।
এই কলেজে পূর্বে একাদশ শ্রেণী থেকে স্নাতক পর্যন্ত পড়ানো হত। পরবর্তী সময়ে রাজ্য সরকার কলেজ থেকে উচ্চমাধ্যমিক পাঠ্যক্রম তুলে দেওয়ায় এখন শুধু মাত্র স্নাতক পাঠ্যক্রম পড়ানো হয়। এই কলেজ থেকে পাশ করা ছাত্র ছাত্রীদের কল্যাণী বিশ্ববিদ্যালয়ের শংশাপত্র দেওয়া হয়।
আগে এই কলেজে শুধুমাত্র কলা বিভাগ পড়ানো হত। বর্তমানে এখানে কলা বিভাগের সাথে বাণিজ্য ও বিজ্ঞান বিভাগ ও পড়ানো হয়।
এখানে অনার্স পাঠ্যক্রম এর সাথে পাশ কোর্সের ও পঠন পাঠন হয়।
অনার্স বিষয় গুলি হল-
এই কলেজ খেলাধুলায় যথেষ্ট পারদর্শিতার সাক্ষ্য বহন করে চলেছে। আন্ত-বিশ্ববিদ্যালয় ক্রীড়ায় ভালো ফলাফল এর নজির রয়েছে।
এই কলেজে বিভিন্ন অনুষ্ঠান হয়ে থাকে। বিভিন্ন মনীষিদের জন্ম ও মৃত্যু দিবস পালনের পাশাপাশি স্বাধীনতা দিবস, প্রজাতন্ত্র দিবস জাঁকজমক পূর্ণ ভাবে পালিত হয়। এই কলেজে বার্ষিক নবীন বরণ অনুষ্ঠান খুবই জনপ্রিয়তার সাথে পালিত হয়ে আসছে।
এছাড়া এই কলেজ আন্ত বিশ্ববিদ্যালয় যুব সংসদে অংশগ্রহণ করে থাকে।
এই কলেজে আগে প্রতি বছর ছাত্রসংসদের নির্বাচন হত। বর্তমানে রাজ্য সরকার সাময়িক সময় নির্বাচন বন্ধ রেখেছেন। এই কলেজের অন্যতম ছাত্র তাপস সাহা সর্বপ্রথম ছাত্র সংসদের সাধারণ সম্পাদক হন বর্তমানে তিনি পলাশীপাড়া বিধানসভা কেন্দ্রে জয়ী একজন বিধানসভা সদস্য।
হাকিম হাবিবুর রহমান

হেকিম হাবিবুর রহমান () (২৩ মার্চ ১৮৮১ - ২৩ ফেব্রুয়ারি ১৯৪৭) ছিলেন ব্রিটিশ ভারতে ঢাকার একজন ইউনানি চিকিৎসক, উর্দু লেখক, সাংবাদিক, রাজনীতিবিদ ও বিবরণীলেখক।
হেকিম হাবিবুর রহমান নবাব স্যার খাজা সলিমুল্লাহর একজন ঘনিষ্ঠ সহযোগী ছিলেন। ঢাকার উপর রচিত তার দুইটি গ্রন্থ "আসুদগান-এ-ঢাকা" এবং "ঢাকা পাঁচাস বারাস পেহলে" ঢাকার উপর দুইটি মৌলিক তথ্য সমৃদ্ধ গ্রন্থ। তার পাণ্ডুলিপি, মুদ্রা, অস্ত্র এবং শিল্পকর্মের বিশাল সংগ্রহ ঢাকা বিশ্ববিদ্যালয় গ্রন্থাগারে "হেকিম হাবিবুর রহমান সংগ্রহ" নামে সংরক্ষিত রয়েছে। তার জন্মস্থান ছোট কাটরা মহল্লার নিকটস্থ হেকিম হাবিবুর রহমান রোড তার স্মরণে নামকরণ করা হয়েছে।
হাবিবুর রহমান ঢাকা মাদ্রাসা ও কানপুরের দারুল উলুম মাদ্রাসায় লেখাপড়া করেছেন। তিনি দীর্ঘ ১১ বছর যাবত কানপুর, লখনৌ, দিল্লি ও আগ্রায় "তিব" এবং "ইউনানি" চিকিৎসা নিয়ে পড়াশোনা করেছেন। ১৯০৪ সালে তিনি তার চিকিৎসক হিসেবে কাজ শুরু করেন। ইউনানি চিকিৎসা ক্ষেত্রে তার অবদানের জন্য ব্রিটিশ সরকার ১৯৩৯ সালে তাকে "শিফাউল মুলক" খেতাব প্রদান করে।
পূর্ব বাংলায় হাকিম হাবিবুর রহমান খিলাফত আন্দোলনের অন্যতম প্রধান নেতা ছিলেন। ১৯২০ এবং ৩০ এর দশকে তিনি ঢাকার স্থানীয় পঞ্চায়েত প্রধান সর্দারদের সালিস ছিলেন। তিনি ১৯০৬ সালে উর্দু মাসিক পত্রিকা "আল মাশরিক" সম্পাদনা করতেন। খাজা আদিলের সাথে যৌথভাবে ১৯২৬ সালে তিনি উর্দু মাসিক পত্রিকা "জাদু" প্রকাশ করেন। ১৯৩০ সালে তিনি ঢাকার তিব্বিয়া হাবিবিয়া কলেজ স্থাপন করেন। ঢাকা জাদুঘরে তার সাধারণ সমর্থনের পাশাপাশি তিনি তার সংগ্রহের ২৩১টি পুরনো স্বর্ণ ও রৌপ্য মুদ্রা ১৯৩৬ সালে জাদুঘরে দান করেন।
তার প্রতিষ্ঠিত তিব্বিয়া হাবিবিয়া কলেজ বাংলাদেশের অন্যতম প্রাচীন মেডিকেল কলেজ এবং সবচেয়ে পুরনো ইউনানি মেডিকেল কলেজ। এই প্রতিষ্ঠান বাংলাদেশে ইউনানি চিকিৎসার পথিকৃৎ হিসেবে ভূমিকা পালন করেছে। এখানে পড়াশোনা করা চিকিৎসকরা ডিইউএমএস (ডিপ্লোমা ইন ইউনানি মেডিসিন এন্ড সার্জারি) উপাধি পেত। একে ঢাকা বিশ্ববিদ্যালয়ের অধীনে ইউনানি মেডিকেল কলেজে রূপান্তর করা হয় এবং বিইউএমএস (ব্যাচেলর ইন ইউনানি মেডিসিন এন্ড সার্জারি) ডিগ্রি প্রদান করা হয়।
হাবিবুর রহমান একজন উর্দু সাংবাদিক ও লেখক ছিলেন। তিনি আহসান ছদ্মনামে লিখতেন। "আসুদগান-এ-ঢাকা" এবং "ঢাকা পাঁচাস বারাস পেহলে" ছাড়াও তার অন্যান্য প্রধান রচনা হল "আল-ফারিক" (১৯০৪), সক্রেটিসের জীবনী "হায়াত-এ-সুকরাত" (১৯০৪), "তাজকিরাতুল ফুজালা" এবং "মাসাজিদ-এ-ঢাকা"। দীর্ঘ চল্লিশ বছর যাবত তিনি বঙ্গে লিখিত আরবি, ফারসি ও উর্দু বই সংগ্রহ করেছেন এবং "সুলাসা গুসালা" নামে একটি ক্যাটালগ প্রকাশ করেছেন। "ইনশায়ে শায়েকে" তিনি মীর্জা গালিব এবং ১৯ শতকে ঢাকার উর্দু কবি খাজা হায়দার জান শায়েকের মধ্যকার পত্রাবলী তিনি সঙ্কলন করেছেন। পূর্ববঙ্গ ও আসামে উর্দুর পৃষ্ঠপোষকতার জন্য তিনি "আঞ্জুমানে উর্দু" সংগঠন প্রতিষ্ঠা করেছেন। তিনি এই সংগঠনের প্রতিষ্ঠাতা সেক্রেটারি ছিলেন।
১৯৯৪ সালে তার স্মরণে হাকিম হাবিবুর রহমান ফাউন্ডেশন প্রতিষ্ঠিত হয়। ভেষজ ও ইউনানি চিকিৎসা নিয়ে গবেষণা পরিচালনা; চিকিৎসাশাস্ত্র, বিজ্ঞান, ধর্ম ও আধুনিক জ্ঞান বিষয়ে দাতব্য প্রতিষ্ঠান স্থাপন; মেধাভিত্তিক পদক প্রদান; ভেষজ ও ইউনানি চিকিৎসাবিজ্ঞানের জ্ঞান বিনিময়; সেমিনার ও সিম্পোজিয়াম আয়োজন; এবং হাকিম হাবিবুর রহমানের সামাজিক ও বুদ্ধিবৃত্তিক আদর্শের প্রচার জন্য এটি স্থাপিত হয়। ১৯৯৬ সালে ভারতের হাকিম সৈয়দ জিল্লুর রহমানকে তার কৃতিত্বের জন্য পুরস্কার প্রদান করা হয়।
২০১৬ গ্রীষ্মকালীন অলিম্পিকে ফিল্ড হকি

২০১৬ গ্রীষ্মকালীন অলিম্পিকে ফিল্ড হকি প্রতিযোগিতা ৬ থেকে ১৯ আগস্ট ২০১৬ তারিখে দেওদোরার অলিম্পিক হকি সেন্টারে অনুষ্ঠিত হবে। ২০১২ গ্রীষ্মকালীন অলিম্পিক থেকে এবারের ফিল্ড হকি প্রতিযোগিতার কিছু বিন্যাস ও অবকাঠামো পরিবর্তিত হয়েছে। ২৪টি দল (১২টি পুরুষ ও ১২টি মহিলা) এ প্রতিযোগিতায় প্রতিদ্বন্দ্বিতা করবে।
পুরুষদের প্রতিযোগিতার ম্যাচের সময়সূচি ২৭ এপ্রিল ২০১৬ তারিখে প্রকাশ করা হয়।
পাঁচটি মহাদেশের কনফেডারেশনের প্রতিটি মহাদেশীয় চ্যাম্পিয়নশিপ থেকে একটি করে দেশ স্বয়ংক্রিয়ভাবে প্রবেশ করে। স্বাগতিক দেশ হিসাবে ব্রাজিল স্বয়ংক্রিয়ভাবে যোগ্যতা অর্জন করে কিন্তু তা একটি পর্যাক্রমের পর। স্বাগতিক দেশ হিসাবে নির্বাচিত হওয়ার জন্য আন্তর্জাতিক হকি ফেডারেশন ও আন্তর্জাতিক অলিম্পিক কমিটির বেধেঁ দেওয়া নিয়ম অনুযায়ী ব্রাজিলকে ২০১৪ সালের শেষের দিকে এফআইএইচ বিশ্ব র্যাঙ্কিংয়ে ৩০তম স্থানের মধ্যে থাকতে হবে অথবা ২০১৫ প্যান আমেরিকান গেমসে খারাপ কোন ফল ছাড়া ৬ষ্ঠ স্থান। কোয়ার্টার ফাইনালে ব্রাজিল যুক্তরাষ্ট্রকে প্লান্টি শ্যুট আউটে পরাজিত করে শীর্ষ চারে থেকে গেমস সমাপ্ত করে। অন্য ছয়টি দল ২০১৪-১৫ এফআইএইচ হকি ওয়ার্ল্ড লীগের সেমি ফাইনাল থেকে যোগ্যতা অর্জন করে।
পাঁচটি মহাদেশের কনফেডারেশনের প্রতিটি মহাদেশীয় চ্যাম্পিয়নশিপ থেকে একটি করে দেশ স্বয়ংক্রিয়ভাবে প্রবেশ করে। স্বাগতিক দেশ হিসাবে ব্রাজিল স্বয়ংক্রিয়ভাবে যোগ্যতা অর্জন করতে পারেনি। স্বাগতিক দেশ হিসাবে নির্বাচিত হওয়ার জন্য আন্তর্জাতিক হকি ফেডারেশন ও আন্তর্জাতিক অলিম্পিক কমিটির সিদ্ধান্ত অনুযায়ী ব্রাজিলকে ২০১৪ সালের শেষের দিকে এফআইএইচ বিশ্ব র্যাঙ্কিংয়ে ৪০তম স্থানের মধ্যে থাকতে হবে অথবা কোন খারাপ ফল ছাড়া ৭ম স্থানের মধ্যে থেকে ২০১৫ প্যান আমেরিকান গেমস সমাপ্ত করতে হবে। কিন্তু তারা কোনটিও অর্জন করতে পারেনি। অন্য সাতটি দল ২০১৪-১৫ এফআইএইচ হকি ওয়ার্ল্ড লীগের সেমি ফাইনাল থেকে যোগ্যতা অর্জন করে।
প্রতিযোগিতা দুটি পর্বে অনুষ্ঠিত হবে; একটি গ্রুপ পর্ব এবং অপরটি নকআউট পর্ব।
১২টি দল কে ৬টি দলের দুটি গ্রুপে ভাগ করা হয়েছে। জয়ের জন্য ৩ পয়েন্ট, ড্র করলে ১ ও হারের জন্য ০। প্রতিটি গ্রুপের প্রথম ৪টি দল কোয়ার্টার-ফাইনালে খেলার যোগ্যতা অর্জন করবে।
প্রতিযোগিতা দুটি পর্বে অনুষ্ঠিত হবে; একটি গ্রুপ পর্ব এবং অপরটি নকআউট পর্ব।
Teams were divided into two groups of six nations, playing every team in their group once. Three points were awarded for a victory, one for a draw. The top four teams per group qualified for the quarter-finals.